
THE HISTORY OF 
REYNARD THE FOX. 

[The Second Part.] 

$oto t$e fcpnffe fjeUie Ijfsf feesste / 
ann tioto lapmltfje coup complapneO 
tmto tt>e fcpntje fcpon rep nan; ttje 
fon capitulo *xxtii°* 

this grete feste cam al maner of 
beestis / ffor the kynge dyde do crye 
this feste ouer alle in that londe / Ther 
was the moste Ioye and myrthc that 
euer was seen emonge beestis / Ther was daunsed 
manerly the houedaunce with shalmouse trompettis 
and alle maner of menestralsye / the kynge dyde 
do ordeyne so moche mete / that euerych fonde 
ynough / And ther was no beest in al his lande so 
grete ne so lytyl but he was there / and ther were 
many fowles and byrdes also / and alle they that 
desired the kynges frendship were there / sauyng 
reynard the foxe / the rede false pilgrym whiche 
laye in a wayte to doo harme / and thoughte it 
was not good for hym to be there / Mete and 
drynke flowde there / Ther weere playes and 
esbatemens / The feest was ful of melodye / One 
myghte haue luste to see suche a feeste / 

and right as the feeste had dured viij dayes / a 
boute mydday cam in the cony lapreel to fore the 
kynge where he satte on the table with the quene / 
and sayde al heuyly that all they herde hym that 
were there / My lorde haue pyte on my complaynt 
whiche is of grete force and murdre that reynard 
the foxe wold haue don to me / yester morow as I 
cam rennyng by his borugh at maleperdhuys he 
stode byfore his dore without lyke a pylgryme / I 
supposed to haue passed by hym peasibly toward 
this feste and whan he sawe me come / he came 
ayenst me sayeng his bedes I salewed hym / but 
he spack not one worde / but he raught out his 
right foot and dubbed me in the necke bytwene 
myn Eeris / that I had wende I sholde haue loste 
my heed / but god be thanked I was so lyght that 
I sprange fro hym / wyth moche payne cam I of 
his clawes / he grymmed as he had ben angry by 
cause he helde me no faster / tho I escaped from 
hym I loste myn one ere / and I had foure grete 
holes in my heed of his sharpe nayles that the 
blood sprange out / and that I was nyhe al a 
swoun / but for the grete fere of my lyf I sprange 
and ran so faste fro hym that he coude not ouertake 
me / See my lord thise grete woundes that he hath 
made to me with his sharpe longe nayles / I pray 
yow to haue pite of me and that ye wil punysshe 
this false traytour and morderar / or ellis shal ther 
noman goo and comen ouer the heth in saefte / 
whyles he haunteth his false and shrewde rewle / 

REYNARD THE FOX . n 

corbant tbe robe tontplapneb 
on tbe fore for tfje betb of bte topf 
tapi'tulo .jcjcttff. 

Yght as the cony had made an ende of 
his complaynt / cam in corbant the roek 
flo wen in the place to fore the kynge 
and sayde / dere lorde here me / I 
brynge you hier a pietous oomplaynt J I wente lo 
day by the morow wyth sharpebek my wyf for to 
playe vpon the heth And there laye reynart the 
foxe doun on the grounde lyke a dede keytyf / 
hys eyen stared and his tonge henge longe- out of 
his mouth / lyke an hounde had been deed / we 
tasted and felte his bely / but we fonde theron no 
lyf / tho wente my wyf and herkened and leyde 
her ere to fore his mouth for to wite yf he drewe 
his breeth / whiche mysfylle her euyl / ffor the 
false felle foxe awayted wel his tyme and whan he 
sawe her so nygh hym / he caught her by the heed 
and boote if of / tho was I in grete sorowe and 
cryde lowde / Alas alas what is there happed / 
thenne stode he hatelsy vp / and raught so couet- 
ously after me that for feere of deth / I trembled 
and flewh vpon a tree therby and sawe fro ferre 
how the false keytyf ete and slonked her in so 
hungerly that he lefte neyther flessh ne bone / 
nomore but a fewe fethers / the smal fethers he 
slange them in wyth the flessh / he was so hungry / 
he wolde wel haue eten tweyne / Tho wente he 

his strete / tho flewe I doun wyth grete sorow and 
gadred vp the fetheris for to shewe them to you 
here / I wolde not be agayn in suche peryl and 
fere as I was there for a thousand marke / of the 
fynest gold that euer cam out of arabye / My lord 
the kynge see hier this pyteous werke / Thise ben 
the fethers of sharpbecke my wyf / my lord yf ye 
wil haue worship ye muste do herfore Iustyce and 
auenge you in suche wise as men may fere and 
holde of yow / ffor yf ye suffre thus youre sauf- 
conduyt to be broken / ye your self shal not goo 
peasibly in the hye way / for tho x lordes that do 
not Iustyce and suffre that the lawe be not 
executed vpon the theeuis / morderars and them 
that mysdoo / they be parteners to fore god of alle 
theyr mysdedes and trespaces / and eueryche 
thenne / wylle be a lord hym self / dere lorde see 
wel to for to kepe your self’ 


rtje fcpnffe teas gore angcy 
of t&fge complapntejj capftulo .rrb°. 

Oble the kynge was sore meuyd and 
angry whan he had herde thise com- 
playntes of the cony and of the roke / 
he was so ferdful to loke on that his 
eyen glymmerd as fyre / he brayed as lowde as a 
bulle in suche wise that alle the court quoke for 
feere / at the laste he sayde cryeng / by my crowne 

and by the trouthe that I owe to my wyf, I shal 
so awreke and auenge this trespaces / that it shal 
be longe spoken of after / that my saufconduyt 
and my commandement is thus broken I was ouer 
nyce that I beleuid so lyghtly the false shrewe / 
his false flateryng speche deceyued me / He tolde 
me he wolde go to rome / and for thens ouer see 
to the holy londe / I gaf hym male and palster 
and made of hym a pylgrym and mente al trouth / 
O what false touches can he / how can he stufte 
the sleue wyth fiockes / but this caused my wyf / 
it was al by her counseyl / lam not the fyrst that 
haue been deceyued by wymmens counseyl by 
whiche many a grete hurte hath byfallen / I pray 
and comande alle them that holde of me and 
desire my frendship / be they here or where 
someuer they be / that they wyth theyr counseyl 
and dedes helpe me tauenge this ouer geete* 
trespaas / that we and owris may abyde in honour 
and worship / and this false theef in shame that 
he nomore trespace ayenst our saufguarde / I wil 
mysell in my persone helpe therto all that I maye / 


|Segrym the wulf and bruyn the bere herde 
wel the kynges wordes / and hoped wel to 
be auengid on reynard the foxe but they 
durste not speke one word The kynge was so sore 
meuyd that none durst wel speke / 

Atte laste the quene spak / Sire pour dieu ne 


* Great. 

croyes mye toutes choses que on vous dye / et ne 
lures pas legierment / A man of worship shold not 
lyghtly belieue ne swere gretly vnto the tyrae he 
knewe the mater clerly. ana also he ought by right 
here that other partye speke. There ben many 
that complayne on other and ben in the defaute 
them self. Audi alteram partem, here that 
other partye /1 haue truly holden the foxe for 
good / and vpon that / that he mente no falsehede / 
I helped hym that I mygbte but how someuer it 
cometh or gooth / is he euyl or good / me thynk- 
eth for your worship that ye shold not precede 
ayenst hym ouer hastely that were not good ne 
honeste / flfor he may not escape fro you. Ye 
maye prysone hym or flee hym / he muste obeye 
your Iugement / 

thenne saide fyrapel the lupaerd / My lord me 
thynketh / my lady here hath saide to you trouthe 
and gyuen yow good counseyl do ye wel and 
folowe her and take aduyse of your wyse counseyl / 
And yf he be founden gylty in the trespaces that 
now to yow be shewd / late hym be sore punyshid 
acordying to hys trespaces / And yf he come not 
hyther / er this feste be ended and excuse hym / 
as he ought of right to doo / thenne doo as the 
counseyl shal aduyse yow / But and yf he were 
twyes as moche false and ylle as he is / I wolde 
not counseylle that he sholde be done to more 
then right / 

Isegrym the wulf said sir fyrapal. all we agree 


Digitized by 


Google 



REYNARD THE FOX. 


i5 


to the same* as ferre as it pleseth my lord the 
kynge / it can not be better. But though reynart 
were now here, and he cleryd him of double so 
many playntes yet shold I brynge forth ayenste 
hym that he had forfayted his lyf. But I wyl now 
be stylle and saye not. by cause he is not presente 
and yet aboue alle this he hath tolde the kynge of 
certayn tresour lyeng in krekenpyt in hulsterlo. 
Ther was neuer lyed a greter lesyng. ther wyth he 
hath vs all begyled. and hath sore hyndred me and 
the bere. I dar leye my lyf theron that he sayd 
not therof a trewe worde. Now robbeth he and 
steleth vpon the heth / alle that gooth forth by 
his hows / Neuertheles sir firapel that pleseth the 
kynge and yow / that muste wei be don / But and 
yf he wolde haue comen hyther / he myght haue 
ben here for he had knowleche by the kynges 
messager / 

The kynge sayde we wyl none otherwyse sende 
for hym / But I commande alle them that owe me 
seruyse and wylle my honour and worshippe that 
they make them redy to the warre at the ende of vj 
dayes / all them that ben archers and haue 
bowes / gonnes / bombardes / horsemen / and 
footemen that alle thise be redy to besiege male- 
perduys / I shal destroye reynart the foxe / yf I be 
a kynge / ye lordes and sires what saye ye hereto 
wille ye doo this wyth a good wyl / 

And they sayd and cryed alle / ye we lorde/ 
whan that ye wylle / we shal alle goo with yow. 


Digitized by 



16 THE HISTORY OF 

^oto grpmbert tlje tiasfsfe toarneli 
tty fore / tfjat tfje fepnge toast torotfc 
anti toolb sslee b?nt capttulo .jcrt»'°. 

H Lle thise wordes herde gymbert the 
dasse whiche was his brother sone / he 
was sory and angry yf it myght haue 
prouffyted he ranne thenne the hye way 
to maleperduys ward / he spared nether busshe ne 
hawe / but he hasted so sore that he swette / he 
sorowed in hym self for reynart his rede eme / and 
as he wente he saide to hym self Alas in what daunger 
be ye comen in / where shal ye become shal I see 
you brought fro lyf to deth / or elles exyled out of 
the lande / truly I may be wel sorouful / for ye 
be heed or alle our lygnage / ye be wyse of coun- 
seyl / ye be redy to helpe your frendes whan they 
haue nede / ye can so wel shewe your resons / 
that where ye speke / ye Wynne all / 

with suche maner wayllyng / and pytous wordes 
cam grymbert to maleperduys / 

And fonde reynart his eme there standyng / 
whiche had goten two pygeons / as they cam first 
out of her nest to assaye yf they coude flee and 
because the fethers on her wyngis were to 
shorte / they fylle doun to the ground / And as 
reynart was gon out to seche his mete / he espyed 
them and caught hem and was comen home with 
hem / 

And whan he saw grymbert comyng. / he 
taryed and said / welcome my best beloued neuew 
that I knowe in ai my kynrede / ye haue ronne 
faste / ye ben al be swette / haue ye ony newe 
tydynges/ 

alas said he / lyef erne it standeth euyl wyth 
yow / ye have loste both lyf and good / the kynge 
hath sworn that he shal gyue you a shameful deth / 
he hath commanded alle his folke withyn vj dayes 
for to be here / Archers / fotemen / horsemen / 
And peple in waynes* And he hath gunnes / bom¬ 
bard es tentes and pauyllyons / And also he hath do 
laaden torches / See to fore yow / For he haue 
nede / Ysegrym and bruyn ben better now wyth 
the kynge than I am wyth yow / Alle that they 
wille / Is doon / Isegrym hath don hym to vnder- 
stande that ye be a theef and a morderar* he hath 
grete enuye to vow. Lapreel the cony and Cor- 
bant the roek haue made a grete complaynt also. 
I sorow moche for your lyf. That for drede I am 
alle seke. 

Puf said the foxe / der neuew is ther nothyng 
ellis / be ye so sore aferd herof Make good chere 
hardely / thaugh the kynge hym self and alle that 
ben in the court had sworn my deth / yet shal I 
be exalted aboue them alle / They may alle faste 
Iangle clatre and yeue counseyl / but the courte 
may not prospere wythoute me and my wyles and 
subtylte 

l?oto repnarttlje fore cam another 
tprne to tije coucte capttulo .jcjctiij 0 . 

Ere neuew late alle thise thynges passe 
and come here in / and see what I shal 
gyue you / a good payre of fatt e 
pygeons / I loue no mete better / They 
ben good to dygeste / they may almoste be 
swolowen in al bool / the bones ben half blode / 
I ete them wyth that other. I fele my self other 
whyle encombred in my stornak therfore ete I 
gladly lyght mete. My wyf ermelyn shal receyue 
vs frendly / but telle her nothyng of this thynge / 
ffor she sholde take it ouer heuyly / she is tendre 
of herte,she myghte for fere falle in somme sekenes / 
a lytyl thynge gooth sore to her herte. And to 
morow erly I wil goo with yow to the courte / 
And yf I may come to speche and may be herde / 
I shal so ansuere / that I shal touche somme nygh 
ynowh / neuew wyl not ye stande by me / as a 
frende oughte to doo to another / 

yes truly dere erne said grymbert and alle my 
good is at your commandement / 

god thanke you neuew saide the foxe / That is 
wel said, yf I may lyue I shal quyte it yow / 

Eme said grymbert ye may wel come tofore alle 
the lordes and excuse yow ther shall none areste 
yow ne holde as longe as ye be in your wordes / 
The quene and the lupaerd haue goten that / 

then said the foxe / therfor I am glad / thenne 
I carre not for the beste of them an heer / I shal 
wel saue my self / 

they spake nomore herof / but wente forth in 
to the burgh / And fonde ermelyn there sittyng by 
her yonglyngs whiche aroose vp anon and receyuid 
them frendly / Grymbert salewed his aunte and the 
chyldren with friendly wordes / the ij pygeons 
were made rede for theyr soper / Whiche rey- 
nard had taken / eche of them toke his part as 
ferre as it wolde stratche / yf eche of hem had 
had one more / ther sholde but lytyl haue lefte 
ouer / the foxe saide / lief nouewe / how lyke / ye 
my chyldren rosel and reynerdyn they shal do wor¬ 
ship to alle our lygnage / They begynne al redy to 
do wel / that one catcheth wel a chyken and that 
other a pullet / They conne wel also duke in the 
water after lapwynches and dokys / I wolde ofte 
sende them for prouande / but I wil fyrste teche 
them how they shal kepe them fro the grynnes / 
fro the hunters and fro the houndes / yf they were 
so ferre comen that they were wyse / I durste 
wel truste to them that they shold wel vytalylle vs 
in many good diuerses metes / That we now lacke / 
And they lyke and folowe me wel / ffor they playe 
alle grymmyng and where they hate they loke 
frendly and meryly* ffor ther by they brynge them 
vnder ther feet / And byte the throte asondre / 
This is the nature of the foxe / They be swyfte 
in their takynge whiche pleseth me wel. 

H Me said grymbert ye may be glad that ye 
haue suche wyse chyldren / And I am 
glad of them also by cause they be of my 

kynne / 

Grymbert said the foxe ye haue swette and be 
wery it were hye tyde that ye were at your 
reste / 

Eme yf it plese you it thynketh me good. Tbo 
laye they doun on a lytier made of strawe / the 
foxe hys wyf and his chyldren went alle to slepe / 
But the foxe was all heuy / and laye* sighed and 
sorrowed how he myghte best excuse hym self / 
On the morow erly he ruymed his castel and 
wente with grymbart / but he toke leue first of 
dame ermelyn his wyf and of his chyldren / and 
sayde thynke not longe I muste goo to the court 
wyth grymbert my cosyn / yf I tarye somwhat be 
not aferde / and yf ye here ony ylle tydyngis / take 
it alway for the beste. And see wel to your self 
and kepe our castel wel I shal doo yonder the 
beste I can after that I see how it gooth 
Alas reyner said she how haue ye now thus taken 
vpon yow for to go to the court agayn / the last 
tynie that ye were there ye were in grete ieopardye 
of your lyf. And ye sayde ye wold neuer come 
there more. 

dame said the foxe. thauenture of the world 
is wonderly it goth otherwhyle by wenyng / Many 
one weneth to haue a thing whiche he muste for- 
goo. I muste nedes now go thyder / be content 

it is &I wythoute drede / I hope to come at alther 
lengest with in fyue dayes agayn / 

Here wyth he departed and wente with grymbert 
to the court ward / And whan they were vpon the 
heeth thenne sayde reyner / Neuew syth I was 
last shryuen I haue don many shrewde tomes / I 
wolde ye wold here me now of alle that I haue 
trespaced in / I made the bere to haue a grete 
wounde for the male whiche was cute out of his 
skynne / And also I made the wulf aud his wyf to 
lese her shoon / I peased the kynge with grete 
lesyngis and bare hym on honde that the wulf and 
the bere wold haue betrayed hym and wolde haue 
slayn him / so I made the kynge right wroth with 
them* where they deseruyd it not / also I tolde to 
the kynge that there was grete tresour in hulsterlo 
of whiche he was neuer the better ne richer / for 
I lyed al that I sayde / I ledde bellyn the ramme 
and kywart the hare with me / and slewe kywart 
and sente to the kynge by bellyn kywarts heed in 
skorn / And I dowed the cony bytwene his eeris 
that almost I benamme his lyf from hym flfor he 
escaped ayenst my wyl / he was to me ouerswyft / 
The roeke may wel complayne / for I swolowed 
in dame sharpbeck his wyf / and also I haue for- 
goten on thyng the laste tyme that I was shreuen 
to you / Which I haue syth bethought me / And 
it was of grete deceyte that I dyde whiche I now 
wyll telle yow / 

I cam wyth the wulf walkynge bytwene 

houthulst and eluerdynge / There sawe we goo a 
rede mare / And she had a black colte or a fool of 
iiij monethis olde / whiche was good and fatte 
Isegrym was almost storuen for hunger / And 
prayd me goo to the mare / and wyte of her yf she 
wold selle her fool / 

I ran faste to the mare / And axed that of her / 
she sayd she wold selle it for money / 

I demaunded of her how she wold selle it / 
she sayde it is wreton in my hyndre foot / Yf 
ye conne rede and be a clerk ye may come see and 
rede it. 

Tho wyste I wel where she wold be. and I 
saide nay for sothe I can not rede / And also I 
desyre not to bye your chylde* Isegrym hath sente 
me hether. and wold fayn knowe the prys therof / 
the mare saide late him comme thenne hym 
self / And I shall late hym haue knowleche / 

I sayde / I shal / and hastely weete to ysegrym 
and saide / eme will ye ete your bely ful of this 
colte / so goo faste to the mare for she taryeth 
after yow / She hath do wryte the pris of her 
colte vnder her fote she woide that I shold haue 
redde it / but I can not one lettre / which me sore 
repenteth / flfor I wente neuer to scole / eme wylle 
ye bye that colte / conne ye rede so maye ye bye 
it/ 

oy neuew that can I wel what shold me lette / I 
can wel frenshe latyn englissh and duche. I haue 
goon to scole at oxenford I haue also wyth olde 

and auncyent doctours ben in the audyence and 
herde plees / and also haue gyuen sentence / I am 
lycensyd in bothe lawes / what maner wrytyng 
that ony man can deuyse / I can rede it as 
perfyghtly as my name* I wyl goo to her and shal 
anon vnderstonde the prys / and he bade me to 
tarye for hym / 

and he ranne to the mare / and axed her how 
she wold selle her fool or kepe it / 

she sayde the somme of the money standeth 
wreton on my fote 

he said lete me rede it 

she said doo and lyfte vp her foot whiche was 
newe shood wyth yron and vj stronge nayles / and 
she smote hym wythout myssyng on his heed that 
he fyl doun as he had ben deed / a man shold wel 
haue ryden a myle er he aroos / The mare 
trotted a way wyth her colte / And she left 
Isegrym lyeng shrewdly hurt and wounded He 
laye and bledde / And howled as an hound / I 
wente tho to hym and sayde / Sir ysegrym dere 
erne how is it now wyth yow. haue ye eten 
ynowh of the colte. is your bely ful. why gyue 
ye me no part I dyde your errande. haue ye slepte 
your dyner I pray yow telle me what was wreton 
vnder the mares fote. what was it. prose or ryme. 
metre or verse. I wold fayn knowe it. I trowe it 
was cantum. for I herde you synge me thoughte 
fro ferre. for ye were so wyse that noman coude 
rede it better than ye 

Alas reynart alas said the wulf I pray you to 
leue youre mockyng. I am so foule arayed and 
sore hurte / than an herte of stone myght haue 
pyte on me. The hore wyth her longe legge had 
an yron foot I wende the nayles therof had ben 
lettres / and she hytte me at the fyrst stroke vj. 
grete woundes in my heed that almost it is clouen. 
suche maner lettres shal I neuer more desire to 
rede/ 

Dere erne is that trouthe that ye telle me / I 
haue grete meruaylle / I heelde you for one of the 
wysest clerkes that now lyue / Now I here wel / it 
is true that I long syth haue redde and herde / 
that the best clerkes ben not the wysest men / 

The laye peple otherwhyle wexe wyse / the 
cause that thise clerkes ben not the wysest / is that 
they studye so moche in the connyng and science / 
that they therin doole / Thus brought I Isegrym 
in this grete laste and harme. That he vnneth 
byhelde his lyf / 

m Yef neuew now haue I tolde yow alle my 
synnes that I remembre. What so euer 
falle at the courte. I wo'e neuer how it 
shal stonde with me there. I am not now so sore 
aferd* ffor I am clere from synne I wyl gladly 
come to mercy / and receyue penance by your 
counseyl* 

grymbert sayde the trespaces ben grete / neuer- 
theles who that is deed must abyde deed, and 

therfore I wyl forgyue it you alto gydre / With the 
fere that ye shal suffre therfore / er ye shal conne 
excuse yow of the deth / and hier vpon I wyl 
assoylle you. but the moste hyndre that ye shal 
haue shal be. that ye sente kywarts heed to the 
court And that ye blynded the kynge wyth sutthe 
lyes / Eme that was right euyl doon / w 

The foxe sayde. what lyef neuew. Who that 
wyl go thurgh the world this to here, and that to 
see / and that other to telle, truly it may not clerly 
be done, how shold ony man handle hony. but yf 
he lycked his fyngres* I am oftymes rored and 
prycked in my conscience as to loue god aboue all 
thynge* and myn euen crysten as my self, as is to 
god wel acceptable, and accordyng to his lawe / 
But how wene ye that reson wythin forth fyghteth 
ayenst the outeward wylle than stonde I alle stylle 
in my self that me thynketh I haue loste alle my 
wittes / And wote not what me eyleth I am thenne 
in suche a thought / I haue now alle lefte my 
synnes / And hate alle thynge that is not good / 
and clymme in high contemplacion abone his com- 
mandements but this specyal grace haue I whan I 
am alone / But in a short whyle after whan the 
world cometh in me thenne fynde I in my waye so 
many stones / and the foot spores that thyse loos 
prelates / and riche preestys goo in / that I am 
anone taken agayn / thenne cometh the world and 
wyl haue this / And the flesshe wyl lyue plesantly / 
whiche leye to fore me so many thinges that I 

thenne lese alle my good thoughtis and purpoos / 
I here there synge pype / lawhe / playe / and alle 
myrthe / And I here that these prelates and riche 
curates preche and saye al other wyse / than they 
thynke and doo / There leme I to lye / the 
lesynges ben moste vsed in the lordes courtes / 
certaynly lordes / ladyes / prestis and clerkes 
maken moste lesyngis / Men dar not telle to the 
lordes now the trouthe / Ther is defaute / I moste 
flatre and lye also / or ellis I shold be shette 
wythoute the dore / I haue ofte herde men saye 
trouthe and rightfully / And haue theyr reson made 
with a lesynge lyke to theyr purpose and brought 
it in and wente thurgh by cause their mater shold 
seme the fayrer / The lesyng oftymes cometh 
vnauysed / And falleth in the mater vnwetyngly. 
And so whan she is wel cladde / it goth forth 
j^jthurgh with that other / 

Ere neuew thus muste men now lye here / 
and there saye soth flatre / and menace / 
praye* and curse / And seke euery man 
ypon his feblest and wekest / who otherwyse wylle 
now haunte and vse the world / than deuyse ale- 
syng in the fayrest wyse / and that bywymple with 
kerchieuis aboute in suche wise that men take it 
for a trouthe / he is not ronne away fro his maister / 
Can he that subtylte in suche wise that he stamer 
not in his wordes / and may thenne be herde / 
neuew / this man may doo wonder he may were 





Digitized by CjOOQle 



REYNARD THE FOX. 


27 


skarlet and gryse / he wynneth in the spyrituel 
lawe and temporal also and where sommeuer he 
hath to doo / Now ben ther many false shrewis 
that haue grete enuye that they haue so grete for- 
dele / And wene that they conne also wel lye / And 
take on them to lye and to telle it forth / he wolde 
fayn ete of the fatte morsellis. but he is not so 
bileued ne herd / And many ben ther that be so 
plompe and folisshe’ that whan they wene beste to 
prononce and shewe their matere and conclude. 
Theyfalle besyde and out therof. And can not 
thenne helpe hem self / and leue theyr mater 
wythout tayl or heed and he is a compted for a 
fool / And many mocke them ther with / but who 
can gyue to his lesynge a conclusion / and pro* 
nonce it without tatelyng lyke as it were wreton to 
fore hym / and that he can so blynde the peple / 
That his lesynge shal better be bileuid than the 
trouthe / That is the man. What connyng is it to 
saye the trouth that is good to doo. How lawhe 
thise false subtyl shrewis that gyue counseyl to 
make thise lesynges. and sette them forth / And 
maken vnright goo aboue right / and make billes / 
and sette in thynges that neuer were thought ne 
sayd / and techc men see thurgh their fyngres And 
alle for to Wynne money / and late their tonges to 
hyre for to mayntene and strengthe their lesyngis 
alas neuewe this is an euyl connyng / of whiche 
lyf. scathe and hurte may come ther of / 


Digitized by 


Google 



38 


THE HISTORY OF 


HRM Saye not but that otherwhyle men muste 
\ H m ^ a P e / b°urde and lye in smale thyngis / 
\ for who so sayth alway trouthe. he may not 

/ now goo nowher thurgh the world, ther ben many 
/ that playe placebo, who so alleway sayth trouth. 

: shal fynde many lettyngis in his way. Men may 
wel lye whan it is nede / and after amende it by 
counseyl / ffor all trespaces / ther is mercy. Ther 
is no man so wyse / but he dooleth other 
whyle / 

Grymbert sayde wel dere erne what thynge shal 
you lette. ye knowe al thyng at the narewest / ye 
shulde brynge me hastely in dotyng your resons 
passen my vnderstandyng / what nede haue ye to 
shryue you / ye shulde your self by right be the 
preest / And lete me and other sheep come to you 
for to be shruyen / ye knowe the state of the 
world in such wyse as noman may halte tofore 
you / 

Wyth suche maner talkynge they cam walkyng 
in to the court / The foxe sorowed somwhat in his 
herte / Neuertheles he bare it out and stryked 
forth thurgh alle the folke til he cam in to the place 
where the kynge hym self was / 

And grymbert was alway by the foxe and sayd 
erne be not a ferde. and make good chere / who 
that is hardy / thauenture helpeth hym / Oftymes 
one day is better than somtyme an hole yere / 
the foxe saide / Neuew ye saye trouthe / god 
thanke you ye comfort me wel 

And forth he wente and lokyd grymly here and 
there as who saith / what wylle ye here come I / 
he sawe there many of his kynne standyng which 
yonned hym but lytyl good / as the otter beuer 
and other to the nombre of .x. whome I shal. name 
afterward / And somme were there that loued 
hym* 

The ffoxe cam in and fyl doun on his knees to 
fore the kyng and began his wordes and sayde* 


^oto repnart tlje fore rrcujseli 
bffow tbe bptige capt'tulo 
♦rjrtrtff 0 * 



|Od fro whom nothyng may be hyd / and 
aboue alle thyng is myghty saue my lord 
the kynge and my lady the quene and 
gyue hym grace to knowe who hath 
right and who hath wronge / For ther lyue many 
in the world that seme otherwise outward than 
they be withinne /1 wolde that god shewde openly 
euery mans mysdedes / and alle theyr trespaces 
stoden wreton in theyr forehedes / and it coste me 
more than I now saye / And that ye my lord the 
kynge knewe as moche as / I doo / how I dispose 
me bothe erly and late in your seruyse / And ther- 
fore am I complayned on of the euyl shrewys and 
wyth lesynges am put out of your grace and con- 
sayte / and wold charge me with grete offends 

wythoute deseruyng ayenst al right / Wherfore I 
crye out harowe on them that so falsely haue belyed 
me / and brought me in suche trouthe / how be it 
I hope and knowe you bothe my lorde and my lady 
for so wyse and discrete / that ye be not ledde nor 
bileue suche lesyngis ne false talis out of the right 
waye for ye haue not be woned so to doo / Ther- 
fore dere lorde I biseche you to considre by your 
wysedom alle thynge by right and lawe / is it in 
deede or in speche / do euery man right / I desire 
no better he that is gylty and founde fawty late hym 
be punysshed / men shal wel knowe er I departe 
out of this courte / who that I am / I can not flatre 
I wil allewey shewe openly my heed. 


t&e fepnfft ansrtoerti tipon 
repnartjs ejrtuae. 

Lie they that were in the palays weren 
alle stylle and wondred that the foxe 
spack so stoutly / 

the kynge sayde / ha reynart how wel 
can ye your falacye and salutacion doon but your 
fayr wordes may not helpe you I thynke wel that 
ye shal this daye for your werkis be hanged by 
your necke / I wil not moche chyde wyth you But 
I shal shorte your payne / that ye loue vs wel / 
that haue ye wel shewde on the cony and on cor- 
bant the roeck / your falsnes and your false 

Inuencions shal without longc taryeng make you to 
deye / A pot may goo so longe to water / that at 
the laste it cometh to broken hoom / I thynke 
your potte that so ofte hath deceyued vs / shal 
now hastly be broken / 

reynart was in grete fere of thise wordes* he 
wold wel. he had ben at coleyn / when he cam 
thedyr / Thenne thought he I muste her thurgh / 
how that I doo 

my lorde the kynge seyd he / it were wel reson 
that ye herde my wordes alle out / thaugh I 
were dampned to the deth / yet ought ye to here 
my wordes out. I haue yet here to fore tyme 
gyuen to you many a good counseyl and prouffyt- 
able / And in nede alwey haue byden by yow where 
other beestis haue wyked and goon theyr way / yf 
now the euyl beestis with false maters haue to fore 
you wyth wronge belyed me / and I myght not 
come to myn excuse / ought I not thenne to 
playne / I haue to fore this seen that I shold be 
herde by fore another / yet myght thise thyngis 
wel chaunge and come in theyr olde state / Olde 
good dedes ought to be remembrid / I see here 
many of my lygnage and frendes standyng that 
seme they sette no lytyl by me / Whiche neuer- 
theles sholde sore dere in theyr hertes. that ye my 
lord the kynge sholde destroye me wrongfully yf ye 
so dyde he sholde destroye the trewest seruant 
that ye haue in alle your landes / what wene ye 
syr kynge / hadde I knowen my self gylty in ony 

feat or broke, that I wold haue comen hether to 
the lawe emonge alle myne enemyes / Nay sire 
nay / not for alle the world of rede gold / ffor I was 
fre and at large / What nede had I to do that / but 
god be thanked I knowe my self clere of alle 
mysdedes that I dar wel come openly in the lyghte 
and to answere to alle the complayntes that ony 
man can saye on me / but whan grymbert brought 
me first thise tydyngis / tho was I not wel plesed 
but half fro my self that I lepe here and there as 
an vnwyse man / And had I not ben in the cen¬ 
sures of the chyrche / I had wythoutetaryeng haue 
comen / but I wente dolynge on the heeth / and 
wist not what todoo for sorowe / 

B Nd thenne it happed that mertyne myn 
erne the ape mette wyth me. Whiche is 
wyser in clergie than somme preest. he 
hath ben aduocate for the bysshop of cameryk ix 
yere duryng. he sawe me in this grete sorow and 
heuynes. and saide to me/dere cosyn me thynketh 
ye ar not wel wyth your self / what eyleth yow. 
who hath dyspleseyth you. Thynge that thoucheth 
charge ought to be gyuen in knowleche to frendis. 
A triew frende is a grete helpe. he fyndeth ofte 
better counseyl than he that the charge resteth on. 
ffor who someuer is charged wyth maters is so 
heuy and acombred with them that ofte he can not 
begynne to fynde the remedye* ffor suche be so woo 
lyke as they had loste theyr Inwytte. 

^ Saide dere eme ye saye trouthe. For in 
lyke wyse is fallen to me. I am brought 
in to a grete heuynes vndeseruid and not 
gylty / by one to whom I haue aiway ben an herty 
and grete frende / that is the cony whiche cam to 
me yesterday in the morenyng where as I satte to 
fore my hows and sayd matyns / 

He tolde me he wolde goo to the court and 
salewed me frendly and I hym agayne / 

Tho sayd he to me / good reynard I am an 
hongred and am wery / haue ye ony mete. 

I saide ye ynowh come nere* 

Tho gaf I hym a copel of maynchettis with swete 
butter / It was vpon a Wednesday on which day I am 
not wonte to ete ony flessh / And also I fasted by 
cause of this feste of whitsontyd whiche approuched 
/ For who that wylle taste of the ouerest wysehede/ 
and lyue goostly in kepyng the commandements of 
our lord/he muste faste and make hym redy 
ayenst the hye festes / Et vos estoie parati / dere 
eme I gaf hym fayr whyte breed with swete 
butter / wherwyth a man myght wel be easid that 
were moche hongry. \ 

And whan he had eten his bely fulle / tho cam 
russel my yongest sone / and wold haue taken 
away that was lefte / For yonge chyldren wold 
always fayne eten / And with that he tasted for to 
haue taken somwhat / the cony smote russel to 
fore his mouthe that his teeth bledde / and fyl 
doun half a swoun / whan reynardyn myn eldest 

sone sawe that, he sprange to the cony and 
caught hym by the heed, and shold haue slayn 
hym. had I not reskowed hym I helpe hym that he 
wente fro hym / and bete my chyde sore therfore. 

lapreel the cony ran to my lord the kyng and 
saide I wold haue murdred hym See erne thus 
come I in the wordes / and I am leyde in the 
blame. And yet he complayneth and I playne not / 
After this cam corbant the roek fleyng wyth a 
sorouful noyse /1 asked what hym eyled. 

and he said alas my wyf is deed / yonder lyeth a 
dede hare full of mathes and wormes / and there 
she ete so moche therof. that the wormes haue 
byten a two her throte / 

I axed hym how cometh that by / he wold not 
speke a worde more but flewe his waye / And lete 
me stande' 

Now saith he that I haue byten and slayn her / 
how shold I come so nygh her / for shee fleeth / and 
I goo a fote. beholde dere erne thus am I born an 
honde. I may saye wel that I am vnhappy / But 
parauenture it is for myn olde synnes / hit were 
good for me yf I coude paciently suffre it. 

The ape saide to me / Neuew ye shal goo to the 
courte to fore the lordes and excuse yow / 

InSrffiLas eme that may not be. ffor the arche. 
deken hath put me in the popes curse / 
by cause I counseylled ysegiym the wulf for 
to leue his religyon at elmare and forsake his 

habyte / he complayned to me that he lyuyd so 
straytly as in longe fastyng and many thyngis redyng 
and syngyng that he coude not endure it* Yf he 
shold longe abyde there he shold deye. I had pyte 
of his complaynyng / And I helpe hym as a trewe 
frende that he cam oute. Whiche now me sore 
repentelh. for he laboureth al that he can ayenst 
me to the kynge for to do me behanged. thus doth 
he euyl forgood. See eme thus am I at the ende of 
al my wyttes and of counseyl. For I muste goo to 
rome for an absolucion. And thenne shal my wyf 
and chyldren suffre moche harme and blame. For 
thise euyl bestis that hate me / shulle do to hem 
alle the hurte they maye and fordryue them wher 
they can / And I wold wel defende hem yf I were 
fre of the curse / for thenne wold I goo to the 
court and excuse me / where now I dar not / I 
shold do grete synne yf I cam emonge the good 
peple / I am aferde god sholde plaghe me. 

H Ay cosyn be not aferd * er I shold suffre you 
in this sorow I knowe the way to rome 
wel. I vnderstande me on this werke. I 
am called ther mertyne the bisshops clerke. and am 
wel byknowen there. I shal do syte the arche- 
deken and lake a plee ayenst hym. and shal 
brynge with me for you an absolucion ayenst his 
wil / for I knowe there alle that is for to be doon 
or lefte there dwelleth symon myn eme whiche is 
grete and myghty ther. who that may gyue ought / 

he helpeth hym anon / ther is prentout* wayte 
scathe / and other / of my frendis and alyes Also I 
shal take somme money with me / yf I nede ony. 
the preyer is wyth yeftes hardy, wyth money ane- 
way the right goth forth. A trewe frende shal for 
his frende auentre both lyf and good / and so shal 
I for you in your right 

Cosyn make good chere I shal not reste after to 
morow til I come to rome / and I shal solycyte 
your maters / And goo ye to the court as sone as ye 
may / all your mysdedes / and tho synnes that haue 
brought you in the grete sentence and curse / I 
make you quyte of them and take them in my self / 
whan ye come to the court ye shal fynde there 
rukenawe my wyf/ her two susters and my thre 
chyldren and many mo of our lignage / dere cosyn 
speke to them hardely/ my wyf his sondrely wyse / 
and wil gladly do somme what for her frendis / who 
that hath nede of helpe shal fynde on her grete 
frendship / one shal alway seke on his frendis / 
thaugh he haue angred them /for blood must krepe / 
where it can not goo / And yf so be that ye be so 
ouer chargyd that ye may haue no right / thenne 
sende to me by nyght and day to the courte of 
rome / and late me haue knowleche therof / and 
alle tho that ben in the lande is it kynge or quene / 
wyf or man I shall brynge then alle in the 
popes curse / and sende there an Interdicte 
that noman shal rede ne syngen ne crystene 
chyldren / ne burye the deede ne receyue sacra- 

mente / tyl that ye shal haue good ryght / Cosyn 
this shal I wel gete / for the pope is so sore old 
that he is but lytil sette by / And the cardynal of 
pure gold hath alle the myght of the court / he is 
yonge and grete of frendis he hath a concubyne / 
whom he moche loueth / And what she desyreth 
that geteth she anone / see cosyn / she is myn 
nece / and I am grete and may doo moche with 
her in suche wyse / what I desyre / I faylle not of 
it / but am alway furtherd therin / wherfore cosyn 
byd my lord the kyng that he doo you right / I 
wote wel he wii not warne you / for the right is 
heuy ynough to euery man / 


BY lord the kyng whan I herde this I 
lawhed/ and wyth grete gladnes cam 
hether and haue told you alle trouthe / 
yf ther be ony in this court that can leye on me 
ony other mater wyth good witnesse and preue it 
as ought to be to a noble man / late me thenne 
make amendes acordyng to the lawe / and yf he 
wil not leue of herbi / thenne sette me day and 
feid and I shal make good on hym also ferre as 
he be of as good birthe as i am and to me lyke / 
and who that can wyth fyghtyng gete the worship 
of the felde / late hym haue it / this right h ath 
standen yet hetherto. And I wil not it sholde b« 
broken by me. the lawe and the right doth noman 
wrong / 

|Lle the beestis both poure and riche were 
alle stylle whan the foxe spak so stoutly 
the cony laprel and the roek were so sore 
aferde that they durste not speke* but pyked and 
stryked them out of the court bothe two. and 
whan they were a room fer in the playne they 
saide. god graunte that this felle murderare may 
fare euyl. he can bywrappe and couere his fals- 
hede, that his wordes seme as trewe as the gospel 
herof knoweth no man than we. how shold we 
brynge wytnesse. it is better that we wyke and 
departe* than we sholde holde a felde and fyghte 
with hym* he is so shrewde. ye thaugh ther of 
vs were fyue we coude not defende vs. but that he 
shold sle vs alle. 

Isegrym the wulf and bruyn the bere / were woo 
in hem self whan they sawe thise tweyne rume the 
court / 


H He kinge sayde / yf ony man wil complayne 
late hym come forth / and we shal here 
hym* yesterday camen here so many 
where ben they now Reynart is here / 

H He foxe saide. my lord ther ben many that 
complayne / that and yf they sawe their 
aduersarye they wold be stylle and make 
no playnte / witnes now of laprel the cony and 
Corbant the roke / whiche haue complayned on me 
to yow in my absence / but now that I am comen 

in your presence they flee away / And dar not 
abyde by theyr wordes / yf men shold byleue false 
shrewes / it shold do moche harme and hurte to 
the good men / as for me it skylleth not Neuer- 
theless my lord yf they had by your commande- 
ment axed of me forgyfnes / how be it they haue 
gretly trespaced / yet I had for your sake par¬ 
doned and forgyue them / for I wii not be out of 
charyte / ne hate ne complayne on myne enemyes / 
but I sette alle thyng in goddes hand he shall 
werke and auenge it as it plesyth hym. 

He kynge saide reynart / me thynketh ye 
be greuyd as ye saye / ar ye withinforth as 
ye seme outward / Nay it is not so cleer 
ne so open nowher nyghe / as ye here haue 
shewed / I muste saye what my gryef is / whiche 
towcheth your worship and lyf / that is to wete / 
that ye haue don a foule and shameful trespaas / 
whan I had pardonned you alle your offends and 
trespacis / and ye promysed to goo ouer the see 
on pylgremage / And gaf to you male and staf / 
And after this ye sente me by bellyn the ramme 
the male agayn and theryn kywarts heed / how 
myght ye do amore reprouable trespaas / how 
were ye so hardy to dore to me doosuche a shame / 
is it not euyi don to sende to a lorde / his ser- 
uaunts heed / ye can not saye nay here agaynst for 
bellyn the ram whiche was our chapelayn tolde vs 
al the mater how it happed / suche reward as he 

had whan he brought vs the message / the same 
shall ye haue or right shall faylle / 

tho was reynart so sore aferd that he wist not 
what to saye / he was at his wittes ende / and 
loked aboute hym pytously and sawe many of his 
kyn and alyes that herde alle this but nought they 
saide / he was al pale in his visage but noman 
proferd hym hand ne fote to helpe hym / 

the kinge said thou subtyl felaw and fals shrewe 
why spekest thou not [art thou] now dombe. 

The foxe stode in grete drede and syghed sore 
that alle herde hym / But the wulf and the bere 
were glad herof. 

t?oto barne rufeenatoe attgtoerb for 
tfce fore to ttje fepnge. capi'tulo 

rrir°. 

Artie rukenawe the she ape reynarts 
aunte was not well pleysd / She was 
grete wyth the quene and wel belouyd / 
hit happed wel for the foxe that she was 
there, ffor she vnderstood alle wysedom / And she 
durste wel speke / where as it to doo was / where 
euer she cam euerich was glad of her / 

She sayde my lord the kyng ye ought not to be 
angry whan ye sytte in Iugement / ffor that be- 
cometh not your noblesse* A man that sytteth in 
Iugement ought to put fro hym alle wrath and 

angre / A lorde ought to haue dyscrescion that 
shold sytte in Iustyse / I knowe better the poyntes 
of the lawe / than somme that were furryd gownes / 
ffor I haue lemed many of them / and was made 
connying in the lawe / I had in the popes palays of 
woerden a good bedde of heye / where other 
beestes laye on the harde grounde and also whan I 
had there to doo /1 was suffred to speke / and was 
herd to fore another / by cause I knewe so wel the 
lawe / Seneca wryteth that a lorde shal oueral doo 
right and lawe / he shal charge none to whom he 
hath gyuen his saufgarde to aboue the right and 
lawe / the lawe ought not to halte for noman / 
And euery man that stondeth here wolde wel 
bethynke hym what he hath doon and bydryuen 
in his dayes he shold the better haue pacience and 
pyte on Reynarte / late euery man knowe hym 
self / that is my counseyl / ther is none that 
stondeth so surely / but otherwhyle he falleth or 
slydeth / who that neuer mysdede ne synned / is 
holy and good and hath no nede to. amende hym / 
whan a man doth amys / and thenne by counseyl 
amendeth it / that is humaynly / and so ought he 
to doo / but away to mysdo and trespace / and not 
to amende hym / that ys euyl and a deuely lyf / 
Merke thenne what is wreton in the gospel Estate 
misericordes / be ye mercyful yet standeth ther 
more / Nolite iudicare / et non iudica bimini / 
deme ye noman / and ye shal not be demed / Ther 
standeth also how the pharisees brought awoman 

taken in aduoultrye and wold haue stoned her to 
deth / they axed our lord what he said therto / he 
said who of yow alle is withoute synne / late hym 
caste the fyrste stone / tho abode noman but lefte 
her there stondyng. 

E thynketh it is so hyere / ther be many 
that see a strawe in an others ye* / that 
can not see a balke in his owne / there be 
many that deme other / and hym self is worst of 
alle / thaugh one falle ofte / and at laste aryseth vp 
and cometh to mercy / he is not therof dampned 
God receyueth alle them that desyre hys mercy 
late noman condampne another / though they 
wyste that he had don amys / yet late them see 
theyr owne defawtes / and thenne may they them 
self correcte fyrst / and thenne reynert my cosyn 
shold not fare the werse for his fadre and his 
graunfadre / haue alway ben in more loue and 
reputaconn in this court than Isegrym the wulf or 
bruyn the bere with al theyr frendis and lignage / 
hit hath ben here to fore an vnlyke comparison / 
the wysedom of Reynart my cosyn / and the 
honour and worship of hym that he hath doon and 
the counseyl of them / ffor they knowe not how 
the world gooth / me thynketh this court is al 
torned vp so doon / Thise false shrewes Caterers 
and deceyuours arise and wexe grete by the lordes 
and ben enhaunsed vp / And the good triewe and 
• Eye. 

wyse ben put doun / For they haue ben woned to 
counseylle truly and for thonour of the kyng I 
can not see how this may stonde longe / 

Thenne said the kynge / dame yf he had don 
to yow suche trespaas as he hath don to other it 
shold repent yow Is it wonder that I hate hym / 
he breketh alway my saufgarde / haue ye not herde 
the complayntes that there haue ben shewde of 
hym of murdre / of theefte / And of treson / haue 
ye suche trust in hym / Thynke ye that he is thus 
good and cleer / thenne sette hym vp on the awter 
and worshipe and praye to hym as to asaynte / 
But ther is none in alle the world that can say ony 
good of hym / ye maye saye moche for hym / but in 
thende ye shal fynde hym al nought / he hath 
nether kyn ne wyn ne frende that wylle enterprise 
to helpe hym he hath so deseruyd / I haue grete 
meruaylle of yow / I herde neuer of none that hath 
felawsshippid with hym that euer thanked hym or 
saide ony good of hym / sauf you now / but alway 
he hath stryked hem with his tayl / 
the she ape ansuerd and said / my lord I loue 
hym and haue hym in grete chierte. And also I 
knowe a good dede that he ones in your presence 
dyde / wherof ye coude hym grete thanke / though 
now it be thus tomed / yet shal the heuyest / weye 
moste / a man shal loue his frende by mesure / and 
not his enemye hate ouermoche / stedfastnes and 
constaunce is fyttyng and behoueth to the lordes. 
how someuer the world tometh. Me ought not 

preyse to moche the daye. tyl euen be come, 
good counseyl is good for hym that wil doo ther 
after. 


SL parable of a man tljat belpucreb 
a sierpent fro perpi of betb. eapltulo 

xxx°* 



|Ow two yere passid cam a man and a 
serpent here in to this court for to haue 
Iugement. which was to yow and 
youres right doubteful. The serpent 
stode in an hedche where as he supposed to haue 
gon thorugh / but he was caught in^a snare by the 
necke. that he myght not escape without helpe 
but shuld haue lost his lyf there, the man cam 
forth by. and the serpente called to hym and cryde. 
and prayd the man that he wolde helpe hym out 
of the snare, or ellis he muste there dye : 

The man had pyte of hym and saide / yf thou 
promyse to me that thou wilt not enuenyme me ne 
do me none harme ne hurte I shal helpe the out of 
this peryl / 

The serpente was redy and swore a grete othe 
that he now ne neuer sholde doo hym harme ne 
hurte* 

Thenne he vnlosed hym and delyuerd hym out 
of the snare / And wente forth to gydre a good 
whyle / that the serpente had grete hongre for he 

had not eten a grete while to fore, and sterte to the 
man and wold haue slayn hym. the man sterte 
awaye and was a ferde and said / wilte thou now 
sle me / hast thou forgoten the oth that thou madest 
to me that thou sholdest not mysdoo ne hurte me 
The serpent answerd I maye do it good / to fore 
al the world that I doo / the nede of hongre may 
cause a man to breke his oth / 

The man saide yf it may be not bettre / gyue me 
so longe respyte tyl we mete and fynde that may 
luge the mater by right / 

The serpente graunted therto / thus they wente to 
gydre so longe that they fonde tyselyn the rauen / 
And slyndpere his sonne / there rehersed they theyr 
resons. 

Tiselyn the rauen Iuged anon that he shold 
ete the man / he wolde fayn haue eten his parte and 
his sone also / 

The serpente said to the man /how is it now / what 
thynke ye haue I not wonne / 

The man saide / how sholde a robber luge this 
he shold haue auayle therby/and also he is allone/ 
ther muste be two or thre atte leste to gydre and 
that they vnderstande the right and lawe and that 
don / late the sentence gon / lam neuertheles yl on 
ynough / 

They a greed and wente forth bothe to gydre so 
longe that they fonde the beer and the wulf to 
whom they tolde theyr mater / 

And they anon Iuged that the serpent shold sle 

the man / For the nede of hongre breketh oth 
alway / the man thenne was in grete doubte and 
fere / and the serpent cam and cast his venym at 
hym / but the man lepe a way from hym with grete 
payne. 

And said ye doo grete wronge that ye thus lye 
in a wayte to slee me / ye haue no right therto / 

The serpent sayde / Is it not ynough yet / hit hath 
been twyes Iuged / 

ye sayd the man that is of them that ben 
wonte to murdre and robbe. Alle that euer 
they swere and promyse they holde not / but I 
appele this mater in to the court to fore our lord 
the kyng / And that thou mayst pot forsake And 
what Iugement that shal be gyuen there / I shal 
obeye and suffre / and neuer doo the contrarye. 

He bere and the wulf sayden that it shold 
be so / And that the serpent desired no 
better / They supposed yf it shold come to 
fore yow/ It shold goo there as they wolde. I 
trowe ye be wel remembrid herof* Tho cam 
they alle to the court to fore yow / And the wulues 
two chyldren cam with theyr fader. Whiche were 
callyd empty bely and neuer full / by cause they 
wold ete of the man. ffor they howlyd for grete 
hongre wherfore ye commaunded them to auoyde 
your court / 

The man stode in grete drede / And called vpon 
your good grace and tolde how the serpente wolde 

haue taken his lyf from hym to whom he had sauyd 
his lyf and that aboue his oth and promyse he wold 
haue deuoured hym / 

The serpente answerd I haue not trespaced / And 
that I reporte me hoolly vn* the kyng / For I 
dyde it to saue my lyf / ffor nede of lyf / one may 
breke his oth and promyse / 

My lord that tyme were ye and alle your 
counseyl here wyth acombryd For your noble grace 
sawe the grete sorow of the man / And ye wold not 
that a man shold for his gentilnes and kyndenes 
be Iuged to deth / And on that other sith hongre 
and nede to saue the lyf seketh narowly to be 
holpen / hier was none in al the court that coude 
ne knewe the right hierof / There were somme 
that wolde fayn the man had be holpen / I see them 
hier stondyng / I wote wel they sayde that they 
coude not ende this mater. 

Thenne commanded ye that reynard my neuew 
shold come and saye his aduys in this mater / that 
tyme was he aboue alle other byleuyd and herd in 
the court / And ye bad hymgyue sentence acordyng 
to the best right / and we alle shal folowe hym / For 
he knewe the grounde of the lawe / 

reynard said my lord / it is not possyble to yeue 
a trewe sentence after theyr wordes / for in here 
sayeng ben ofte lesynges / But and yf I myght see 
the serpent in the same paryl and nede that he 
was in whan the man loosed hym and vnbonde/ 
.—' * Unto O’). —— 

Thenne wyste I wel what I shold saye / And who 
that wolde doo otherwise he shold mysdoo agayn* 
right / 

Thenne sayd ye my lord reynard that is wel said 
we alle* acorde herto / ffor noman can saye 
better / 

Thenne wente the man and the serpente into 
the place wher as he fonde the serpente / Reynart 
bad that the serpent shold be sette in the snare in 
lyke wyse as he was / And it was don / 

Thenne sayd ye my lord / reynart how thynketh 
yow now / what Iugement shal we gyue. 

Thenne sayd reynart the foxe. My lord now 
ben they bothe lyke as they were to fore, they haue 
neyther wonne ne loste. See my lord how I luge 
for a right also ferre as it shal plese your noble 
grace, yf the man wil now lose and vnbynde the 
serpent vpon the promyse and oth. that he to fore 
made to hym. he may wel doo it. But yf he thynke 
that he for ony thyng shold be emcombryd or 
hyndred by the serpent, or for nede of hongre wold 
breke his othe and promyse. Thenne luge I that 
the man may goo frely where he wyl. and late the 
serpente abyde stylle bounden. like as he myght 
haue don at the begynnyng. ffor he wold haue 
broken his oth and promyse / where as he helpe 
hym out of suche fereful peryl / Thus thynketh me 
a ryghtful Iugement that the man shal haue his fre 
choys / like as he to fore hadde. 

* Agaynst. 

m O my lord this Iugement thought yow good / 
and alle your counseyl whiche at that tyme 
were by you/ and folewed the same / And 
preysed reynardis wysedom that he had made the 
man quyte and free Thus the foxe wysely kepte 
your noble honour and worship / as a triewe 
seruaunt is bounde to doo to his lord / wher hath 
the beer or the wulf don euer to yow so moche 
worship They conne wel huylen and blasen stele 
and robbe / and ete fatte morsellis and fylle theyr 
belyes / And thenne luge they for right and lawe 
that smale theuis that stele hennys and chekyns 
shold be hanged / But they hem self that stelen 
kyen oxen and horses / they shal goo quyte and be 
lordes / And seme as though they were wyser than 
salamon / Auycene or aristotiles / And eche wil 
be holden hye proud / and preised of grete dedes 
and hardy But and they come where as it is to doo / 
they ben the firste that flee / Thenne muste the 
symple goo forth to fore / And they kepe the 
rereward behynde / Och my lorde these and other 
lyke to them be not wyse / but they destroye 
towne. castel. lande and peple. They retche not 
whos hows brenneth. so that they may warme 
them by the coles They seke alle theyr owne auayll 
and synguler proffyte / But Reynart the foxe and 
alle his friendis and lignage sorowen and thynke to 
preferre the honour worship, fordeel and proffyte 
of theyr lord, and for wise counseyl whiche ofte 
more prouffytelh here than pryde and boost / This 

doth reynard / thaugh he haue no thanke / Atte 
longe it shal be wel knowen / who is beste and 
doth moste prouffyt / My lord ye saye / that his 
kynne and lignage drawe al afterward from hym / 
and stonde not by hym / for his falshede and 
deceyuable and subtyl touchis / I wolde an other 
had sayde that / ther sholde thenne suche wrake 
be taken thereof / that hym myght growle that 
euer he sawe hym / But my lorde we wyl forbere 
you / ye maye saye your playsir / and also I saye 
it not by yow / Were ther ony that wolde bedryue 
ony thyng ayenst yow with wordes or with werkes / 
hym wold we soo doo to / that men shold saye we 
had ben there / Ther as fyghtyng is / we ben not 
woned to be aferd* My lorde by your leue I may 
wel gyue you knoweleche of reynardis frendis and 
kynne. ther ben many of them that for his sake and 
loue wille auenture lyf and good. I know my self 
for one. I am a wyf. I shold yf he had nede 
sette my lyf and good for hym also I haue thre ful 
waxen children which ben hardy and stronge / 
whom I wold alle to gydre auentre for his loue. 
rather than I shold see hym destroyed / yet had I 
leuer dye than I sawe them myscarye to fore myn 
eyen. so wel loue I hym. 

flflltM'clje ben frenbeg anb kpnne 
bnto Eejmarb tljc fore. capftulo 

rwt°. 

|He fyrste chylde is named bytelms. 
whiche is moche cherysshyd and can 
make moche sporte and game / wher- 
fore is gyuen to hym the fatte trenchours 
and moche other good mete whiche cometh wel to 
prouffyt of fulrompe hys brother / and also my 
thyrde chylde is a doughter and is named haten- 
ette / she can wel pyke out lyce and netis out of 
mens heedis / thise three ben to eche other tryewe 
/ wherfor I loue them wel / 

dame rukenawe called hem forth and sayde / 
welcome my dere chyldren to me forth and stande 
by reynard your dere neuew / 

Thenne sayde she / Come forth alle ye that ben 
of my kynne and reynarts / and late 11s praye the 
kynge that he wille doo to reynart ryght of the 
lande / 

Tho cam forth many a beest anon / as the 
squyrel / the musehout / the fychews / the martron 
/ the beuer wyth his wyf ordegale / the genete / 
the ostrole / the boussyng / and the fyret / thyse 
tweyne ete as fayne palayl as doth reynart / The 
oter and pantecroet his wyf whom I had almoste 
forgoten / yet were they to fore wylh the beuer 
enemyes to the foxe / but they durst not gaynsaye 

(lame rukenawe / for they were aferd of her She 
was also the wysest of alhis kynne of counseyland 
was moste doubted / Ther cam also mo than xx 
other by cause of her to stande by Rynard / 
Ther cam also dame atrote with her ij sustres / the 
wesel / and hermell the asse / the backe / The 
watreratte and many moo to the nombre of xl / 
whiche alle camen and stoden by reynard the foxe / 

Y lord the kyng saide rukenawe come and 
see hier yf reynart haue ony frendis / here 
may ye see / we ben your trewe subgettis 
whiche ftor yow wold auenture both lyf and good 
yf ye had nede / Though ye be hardy myghty and 
stronge / Oure welwyllyd frendship can not hurte 
you / late reynard the foxe wel bethynke hym 
vpon thise maters that ye haue leyd ayenst hym / 
And yf he can not excuse them / thenne doo hym 
right we desire no better / And this by right ought 
to noman be warned / 

The quene thenne spack. this saide I to hym 
yesterday / But he was so fyers and angry that he 
wold not here it. 

the lupaerd saide also. Syre ye may luge no 
ferther than your men gyue theyr verdyte. ffor yf ye 
wold goo forth by wyl and myghte that were not 
worshipful ffor your estate here allewaye bothe 
partyes and thenne by thebeste and wysest counseyl 
gyue you Iugement discretly acordyng to the beste 
right. 

the kynge saide. this is al trewe* but I was so 
sore meuyd whan I was enformed of kywarts deth 
and sawe his heed, that I was hoot and hasty. 
I shal here the foxe. can he answere and excuse 
hym of that is leyd ayenst hym. I shal gladly late 
hym goo quyte. And also atte requeste of his good 
frendis and kynne. 

Reynart was glad of thise wordis. and thoughte 
god thanke myn aunte* She hath the rys doo 
blosme aagayn* She hath wel holpen me forth 
now. I haue now a good foot to daunse on. I 
shal now loke out of myne eyen. And brynge forth 
the fayrest lesyngis that euer man herde. and 
brynge my self out of this daunger. 


JBoto t&e fore toptlj sjubtplte tx* 
tu0eb bpm for tfce betb of feptoart 
tfje Ijare anti of alle other materjs 
t&at toere lepbe apengt anb 
boto tojtt) fflaterpng gate agajm bid 
peesf of the b?nge. capftulo rrrtf. 

S Henne spak reynart the foxe and saide / 
Alas what saye ye is ky wart deed / and 
where is bellyn the ramme what brought 
he to yovv / whan he cam agayn / ffbr I 
delyuerd to hym thre iewellis / I wold fayn 
knowe where they ben be comen / That one of hem 

shold he haue gyuen to yow my lord the kynge / 
And the other ij to my lady the quene / 

The kynge saide / bellyn brought vs nought ellis 
but kywarts heed / lyke as I saide you to fore / 
wherof I toke on hym wrake / I made hym to lose 
his lyf / ffor the foule kaytyf said to me / that he 
hym self was of the counseyl of the lettres raakyng 
that were in the male / 

Alas my lord is this very trouthe / woo to me 
kaytyf that euer I was born sith that thise good 
Iewellis be thus lost myn herte wil breke for 
sorowe / I am sory that I now lyue / what shal my 
wyf saie whan she hereth herof / she shal goo out 
of her wytte for sorow / I shal neuer also longe as 
I lyue haue her frendship she shal make moche 
sorowe whan she hereth therof / 

The she ape saide Reynard dere neuew / what 
prouffyteth that ye make al this sorowe late it 
passe / And telle vs what thise Iewellis were / 
parauenture we shalle fynde counseyl to haue them 
agayn yf they be aboue erthe Mayster akeryn shal 
labourc for them in his bookis / and also we shal 
curse for them in alle chirchys vnto the tyme that 
we haue knowleche wfcer they been / They maye 
not be loste / 

Nay aunte thynke not that / ik>r they that haue 
them wyl not lightly departe fro them, ther was 
neuer kynge that euer gaf so riche Iewellis as 
thise be / Neuertheles ye haue somwhat wyth 
your wordes easyd myn herte and made it lighter 

than it was / Alas loo here ye may see how he or 
they to whomme a man trusteth moost is ofte by 
hym or them deceyuyd / thaugh I shold goo al 
the world thorough and my lyf in auenture sette 
therfore / I shal wyte wher thise Iewellis ben 
becomen. 

Yth a dissymylyd and sorouful speche saide 
the foxe herken ye alle my kynne and 
frendys / I shal name to yow / thise 
Iewellis what they were / And thenne may ye 
saye that I haue a grete losse / that one of them 
was a rynge of fyn gold / and within the rynge 
next the fyngre were wreton lettres enameld with 
sable and asure and ther were thre hebrews names 
therin / I coude not my self rede ne spelle them / 
for I vnderstonde not that langage but maister 
abrion of tryer he is a wyse man / he vnderstandeth 
wel al maner of langages and the vertue of al 
maner herbes / and ther is no beest so fiers ne 
stronge but he can dompte hym / for yf he see hym 
ones he shal do as he wyl / And yet he bileueth 
not on god / He is a lewe / The wysest in con- 
nyng and specially he knoweth the vertue of 
stones. I sliewde hym ones this rynge / he saide 
that they were tho thre names that seth brought 
out of paradys whan he brought to his fad re Adam 
the oyle of mercy / And who someuer bereth on 
hym thise thre names / he shal neuer be hurte by 
thondre ne lyghtnyng* nc no witchecraft shal haue 

power ouer hym ne be tempted to doo synne / 
And also he shal neuer take harm by colde thaugh 
he laye thre wynters longe nyghtis in the feelde / 
thaugh it snowed stormed or frore neuer so sore / 
so grete myght haue thise wordes / wytnes of 
maister abrion / withoute forth on the rynge stode 
a stone of thre maner colours / the one part was lyke 
rede cristalle / and shoon lyke as fyre had ben 
therin / in suche wyse that yf one wold goo by 
nyght / hym behoued non other lighte for the 
shynyng of the stone made and gaf as grete a 
Iyghte as it had ben mydday / That other parte 
of the stone was whyte and clere as it had ben 
bumysshid / Who so had in his eyen ony smarte 
or sorenes / or in his body ony swellyng or heed 
ache / or ony sykenes withoutforth yf he stryked 
this stone on the place wher the gryef is / he shal 
anon be hole / or yf ony man be seke in his body 
of venym / or ylle mete in his stomack / of colyk / 
stranguyllyon / stone / fystel or kanker or ony 
other sekenes / sauf only the very deth late hym 
leye this stone in a litle watre / And late hym 
drynke it / and he shal forthwyth be hole and al 
quyte of his seknessis / Alas said the foxe we haue 
good cause to be sory to lese suche a Iewel / fur¬ 
thermore the thirde colour was grene lyke glas / 
But ther were somme sprynklis therin lyke pur- 
pure / the maister told for trouthe / that who that 
bare this stone vpon hym shold neuer be hurte of 
his enemye / and that noman w r ere he neuer so 

stronge and hardy that myght raysdoo hym / and 
where euer that he fought he shold haue vyctorye 
were it by nyght or by daye also ferre as he be- 
helde it fastyng / and also therto where someuer 
he wente and in what felawship / he shold be by- 
louyd / though they hadde hated hym to fore / yf 
he had the ring vpon hym / they shold forgete 
theyr angre as sone as they sawe hym / Also 
though he were al naked in a felde agayn an hon- 
dred armed men / he shold be wel herted and es¬ 
cape fro them with worship / but he muste be a 
noble gentle man / and haue no chorles condicions 
/ ffor thenne the stone had no myght / and by 
cause this stone was so precious and good / I 
thought in myself that I was not able ne worthy 
to bere it / and there fore i sent it to my dere lord 
the kyng / far i knowe hym for the moste noble 
that now lyueth / and also alle our welfare and 
worship lyeth on hym / and for he shold be kepte 
fro alle drede nede and vngheluck. 

H Fonde this rynge in my fadres tresour / 
and in the same place I toke a glasse or 
a mirrour and a combe whiche my wyf 
wold algates haue / a man myght wondre that 
sawe thise Iewellis / I sent thyse to my lady the 
quene / for I haue founden her good and gracious 
to me / this Combe myght not be to moche 
preysed / Hit was made of the bone of a clene 
noble beest named Panthera / whiche fedeth hym 

bytwene the grete Inde and erthly paradyse / he 
is so lusty fayr and of colour / that ther is no 
colour vnder the heuen / but somme lyknes is in 
hym / therto he smelleth so swete / that the 
sauour of hym boteth alle syknessis and for his 
beaute and swete smellyng all other beestis folowe 
hym / for by his swete sauour they ben heled of 
alle syknessis / this panthera hath a fair boon 
brode and thynne / whan so is that this beeste is 
slayn al the swete odour restid in the bone which 
can not be broken ne shal neuer rote ne be 
destroyed by fyre / by water / ne by smytyng / 
hit is so hardy tyht and faste / and yet it is 
lyght of weyght / The swete odour of it hath grete 
myght / that who that smelleth it sette nought by 
none other luste in the world and is easyd and 
and quyte of alle maner diseases and Infirmytes / 
And also he is ioconde and glad in his herte / this 
combe is polysshid as it were fyne syluer / and 
the teeth of it be small and straite / And bytwen 
the gretter teeth and the smaller is a large felde 
and space where is coruen many an ymage 
subtlly made and enameld aboute with fyn 
gold/ the felde is checked with sable and siluer / 
enameld with cybore and asure / And ther in is 
thistorye how venus Juno and pallas strof for 
thapple of gold / whiche eche of them wold 
haue had / whiche contrauersye was sette vpon 
parys / that he shold gyue it to the fayrest of them 
thre. 

E Arys was that tyme an herde man and kepte 
his faders beestis and sheep withoute troye/ 
whau he had resceyuid thapple / Iuno 
promysed to hym yf he wolde luge that s 1 e 
myght haue thapple / he shold haue the moste 
richesse of the world / pallas said yf she myght 
haue thapple she wold gyue hym wysedom and 
strengthe and make hym so grete a lorde that he 
shold ouercome alle his enemyes / and whom he 
wold / venus saide what nedest thou richesse or 
strengthe / art not thou pryamus sone / and hector 
is thy brother whiche haue al asye vnder their 
power / art not thou one of the possessours of 
grete troye / yf thou wylt gyue to me thapple 
i shal gyue the the richest t resour of the world 
and that shal be the fayrest woman that euer had 
lyf on erthe / ne neuer shal none be born fairer 
than she / thenne shal thou be richer than riche / 
And shal clymme aboue al other / flfor that is the 
tresour that noman can preyse ynough / for honest / 
fair and good women can put a way many a sorow 
fro the herte / they be shamefast and wyse / and 
brynge a man in very Ioye and blysse / Parys 
herde this venus whiche presented hym this grete 
Ioye and fair lady and prayd her to name this 
fayr lady / that was so fair and where she was / 
venus saide / it is helene kynge menelaus wyf 
of grece / ther lyueth not anobler. richer, gen- 
tillcr. ne wyser wyf in al the world / Thenne parys 
gaf to her thapple and said that she was 

fayrest / how that he gate afterward helene by the 
helpe of venus and how he brought her in to 
troye and wedded her / the grete loue and ioly 
lyf that they had to gydre / was al coruen in the 
felde euery thyng by hym self / and the storye 
wreton. 

Ow ye shal here of the rnirrour / the glas 
that sto de theron was of suche vertu 
that men myght see therin / all that was 
don within a myle / of men of beestis and of al 
thynge that me wold desire to wyte and knowe / 
and what man loked in the glasse had he ony 
dissease / of prickyng or motes / smarte or perles 
in his eyen he shold be anon heled of it / Suche 
grete vertu had the glas / is it thenne wondre yf 
I be meuyd and angry for to lose suche maner 
lewellis. The tree in whiche this glas stode was 
lyght and faste and was named cetyne / hit sholde 
endure euer er it wold rote or wormes shold hurte 
it / and therfore kynge salamon seelyd his temple 
wyth the same wode withynforth / Men preysed 
it derrer than fyn gold / hit is like to tre of 
hebenus / of whiche wode kynge Crompart made 
his hors of tree for loue of kynge morcadigas 
daughter that was so fayr / whom he had 
wende for to haue wonne / That hors was so 
made within 7 that wo someuer rode on hit 
yf he wolde / he shold be within lesse than on 
hour / an hondred myle thens / And that was wel 

preuyd ffor cleomedes the kynges sone wolde not 
byleue that / That hors of tree had suche myght 
vertue / He was yonge lusty and hardy / And 
desyred to doo grete dedes of prys for to be 
renomed in this world / And leep on this hors of 
tree / Crompart torned a pynne that stode on his 
brest / And anon the hors lyfte hym vp and wente 
out of the halle by the wyndowe and er one myght 
saye his pater noster / He was goon more ten myle 
waye cleomedes was sore aferd and supposed 
neuer to haue torned agayn / as thistorye therof 
telleth more playnly / but how grete drede 
he had / and how ferre that he rood vpon that 
horse made of the tree of hebenus er he coude 
knowe the arte and crafte how he shold tome 
hym / and how Ioyefui he was whan he knewe it / 
and how men sorowed for hym / and how he 
knewe alle this and the ioye therof when he cam 
agayn al this I passe ouer for losyng of tyme / but 
the moste parte of alle cam to by the vertue of the 
wode / 

of whiche wode the tree that the glas stode in 
was made / and that was without forth <Jf the glas 
half a foot brood / wherin stode somme strange 
hystoryes whiche were of gold / of sable / ofsiluer / 
of yelow / asure and cynope / thyse sixe colowrs 
were therin wrought in suche wise as it behoued / 
and vnder euery hystorye the wordes were grauen 
and enameld that euery man myght vnderstande 
what eche historye was / After my Iugement ther 

was neuer myrour so costly so lustly ne so play- 
saunt / in the begynnyng stode there an horse 
made fatte stronge and sore enuyous vpon an herte 
whiche ran in the feeld so ferre and swyftly that 
the hors was angry that he ran so ferre to fore hym* 
and coude not ouertake hym* he thought he shold 
cacche hym ani subdue hym. though he shold suffre 
moche payne therfore. the horse spack tho to a 
herdeman in this wyse. yf thou cowdest taken an 
herte that I wel can shewe the / thou sholdest 
haue grete prouffyt therof. thou sholdest selle dere 
his homes his skyn and his flesshe. the herdeman 
sayd how may I come by hym. the hors saide 
sytte vpon me. and I shal bere the and we shal 
hunte hym til he be take* The herdeman sprange 
and satte vpon the hors and sawe the herte and he 
rode after but the herte was lyght of foot and 
swyft. and out ran the hors ferre they honted so 
ferre after hym that the horse was wery and said 
to the herdeman that satte on hym. now sytte 
of I wil reste me / I am al wery. and gyue me 
leue to goo fro the. The herdeman saide I haue 
arested the thow mayst not escape fro me* I 
haue a brydle on thy hede and sporis on my heles 
thou shalt neuer haue thanke herof / I shal 
bydwynge and subdue the haddest thou sworn the 
contrarye. 

see how the horse brought hym self in thraldom 
and was taken in his owne nette. how may one 
better l>e taken than by his owne propre enuye 

suffre hym self to betaken and riden* ther ben 
many that laboure to hurte other* and they them 
seluen ben hurt and rewarded with the same 

Her was also made an asse and an hound / 
whiche dwelled bothe with a riche man / 
The man louyd his hound wel / ffor he 
pleyde ofte with hym as folke doo with houndis / 
the hound leep vp and pleyd with his tayl / And 
lyckyd his maister aboute the mouth / this saw 
howdwyn the assc / and had grete spyte therof in 
his herte / and said to hym self / how may this be 
and what may my lorde see on his fowle hound / 
whom I neuer see doth good ne proffyt / sauf 
spryngeth on hym and kysseth hym / But me 
whom men putten to laboure / to bere and drawe / 
and doo more in a weke than he with his xv shold 
doo in a hole yere and yet sytteth he neuertheles 
by hym at the table / and there eteth bones flessh 
and fatte trenchours / And I haue nothyng but 
thystles and nettles / And lye on nyghtes on the 
harde erthe and suffre many ascorn / I wyl no 
lengre suffre this /1 wylle thynke how I may gete 
my lordes loue and frendship lyke as the hounde 
doth / Therwyth cam the lorde / And the asse lyft 
vp his tayl and sprang with his fore feet on the 
lordes sholdres / And blered grennyd and songe 
and with his feet made two grete bules about his 
eres / And put forth his mouth and wolde haue 
kyssed the lordes mouth as he had seen the hound 

doon / Tho cryde the lorde sore aferde help / help / 
this asse wil slee me / Thenne cam his seruauntis 
with good stauis and smyten and bete the asse so 
sore that he had wende he shold haue loste his lyf / 
Tho retomed he to his stable and ete thistles and 
nettles and was an asse as he to fore was. 

In lyke wyse who so haue enuye and spyte of an 
others welfare / and were seruyd in lyke wyse / it 
shold be wel behoefful. Therfor it is concluded 
that the asse shal ete thistelis and netteles and 
here the sacke / though men wold doo hym worship 
he can not vnderstonde it / but muste vse olde 
lewde maners / Where as asses geten lordshippis / 
there men see selde good rewle / For they take 
hede of nothyng but on theyr synguler prouffyt / 
yet ben they take up and rysen grete / the more 
pyte is / 

Erken ferther how my fadre and tybert the 
catte wente to gydre / and had sworn by 
theyr trouthe that for loue ne hate they 
shold not departe. And what they gate / they 
shold departe to eche the half / Thenne on atyme 
they sawe hunters comyng ouer the felde with 
many houndes / They leep and ronne faste fro 
them ward al that they myghte as they that were 
aferd of theyr lyf / 

Tybert said the foxe whyther shal we now beste 
flee / the hunters haue espyed vs / knowe ye ony 
help / my fadre trusted on the promyse that eche 

made to other / And that he wolde for no nede 
departe fro hym / Tybert said he / I haue a sack 
ful of wyles jrf we haue nede / as ferre as we abyde 
to gydre we nede not to doubte hunters ne 
houndes/ 

Tybert bigan to syghe and was sore aferd / And 
saide / Reynart what aualiyen many wordes / I 
knowe but one wyle. and theder must I too. 

And tho clamme he vpon on hye tree in to the 
toppe vnder the leuys / Where as hunter ne hounde 
myghte doo hym non harme* And lefte my fadre 
allone in Ieoparde of his lyf. ffor the hunters sette 
on hym the houndes alle that they coude / Men 
blewe the homes and cryed and halowed the foxe / 
Slee and take. Whan tybert the catte sawe that, he 
mocked and scorned my fadre and said what 
reynart cosyn vnbynde now your sakke wher al 
the wylis ben in / it is now tyme ye be so wyse 
called / helpe your self / ffor ye haue nede / 

this moche muste my fadre here of hym to 
whom he had most his trust on / And was almoste 
taken and nygh his deth and he ranne and fledde 
wyth grete fere of his lyf and lete his male slyde 
of by cause he wold be the lighter / yet al that 
coude not helpe hym for the houndes were to 
swyft and shold haue byten him / But he had one 
auenture that ther by he fond an old hole / 
wherin he crepte / and escaped thus the honters 
and houndes / 

Thus helde this false deceyuer tibaert his 

sykernes that he had promysed / Alas how many 
ben there now a dayes that kepe not theyr pro- 
myse / and sette not therby though they breke it / 
And though I hate tybaert herfore / is it wonder 
but I doo not sikerly / I loue my sowle to wel 
therto / Neuertheles yf I sawe hym in auenture 
and mysfalle in his body or in his goodes / I trowe 
hit shold not moche goo to my herte so that 
another dyde it / Neuertheles I shal neyther hate 
hym ne haue enuye at hym / I shal ffor goddes 
loue forgyue hym yet is it not so clere out of myn 
herte / but a lytyl ylle wylle to hymward abideth 
therin as this cometh to my remembraunce / And 
the cause is that the sensualyte of my flessh fyghteth 
ayenst reson. 

iGFjBpjller stode also in that myrrour of the wulf / 
||| ES|| how he fonde ones vpon an heth a dede 
horse flayn* but al the flessh was eten 
thenne wente he and bote grete morsellis of the 
bones that for hungre he toke thre or iiij attones 
and swolowed them in / ffor he was so gredy that 
one of the bones stack thwart in his mouth / 
Wherof he had grete payne. And was in grete 
fere of his lyf / He soughte al aboute for wyse 
maisters and surgyens and promysed grete yeftis 
for to be heled of his disease / Atte laste whan he 
coude nowher fynde remedye he cam to the crane 
wyth his longe necke and bille / and prayde hym 
to helpe hym and he wolde loue and rewarde hym 

so wel that he sholde euer be fhe better / The 
crane herked after this grete rewarde and put his 
heed in to his throte and brought out the boon 
wyth his bylle / 

The wulf sterte a syde wyth the pluckyng / and 
cryde out alas thou doost me harme / but I forgyue 
it the / doo no more soo / I wolde not suffre it of 
an other / 

The crane saide / Sir Isegrym goo and be mery 
for ye be al hool now gyue to me that ye pro- 
mysed 

The wulf saide / wyl ye here what he sayth / I 
am he that hath suffred and haue cause to playne / 
and he willehaue good of me / he thanketh not 
me of the kyndnes that I dyde to hym he put his 
heed in my mouth / and I suffred hym to drawe it 
out hole without hurtyng / And he dyde to me also 
harme / And yf ony hier shold haue a rewarde it 
shold be I by ryght / 

Thus the vnkynde men now ad ayes rewarde 
them that doo them good / whan the false and 
subtyl aryse and become grete / thenne goth wor¬ 
ship and prouffyt al to nought / Ther ben many of 
right that ought reward and doo good to suche as 
haue holpen hem in her nede / that now fynde 
causes and saye they be hurte and wolde haue 
amendis / where they ought to rewarde and make 
amendes them self / Therfore it is said and trow the 
it is / whoo that wyl chyde or chastyse / sec that 
he be clere hym self. 

H Lle this andmoche more than I now can wel 
remembre was made and wrought in this 
glasse / The maister that ordeyned it / was 
aconnyng man and a profounde clerk in many 
sciencis / And by cause thke Iewells were ouer 
good and precious for me to kepe and haue / Ther- 
fore I sente them to my dere lord the kynge and 
to the quene in presente / Where ben they now 
that gyue to theyr lordes suche presentes / The 
sorowe that my ij chyldren made whan I sente 
away the glasse was grete for they were woned to 
loke therin and see them self how theyr clothyng 
and araye bycam them on their bodyes / O alas I 
knewe not that kywart the hare was so nyghe his 
deth whan I delyueryd hym the male with this 
iewellis /1 wiste not to whom I myght better haue 
taken them, though It shold have coste me my lyf. 
than hym and bellart the ramme / They were two 
of my best frendis / Oute alas I crye vpon the 
murderar / I shal knowe who it was. 1 hough I 
shold renne thurgh al the world to seke hym. (Tor 
murdre abydeth not hyd. it shal come out pera- 
uenture he is in this companye that knoweth where 
kywart is bicomen. though he telleth it not. flor 
many false shrewys walke wyth good.men. fro 
whom noman can kepe hym* they knowen theyr 
craft so wel and can wel couere their falsenes. but 
the most wondre that I haue is that my lord the 
kyng hier saith so felly, that my fadre nor I dyde 
hym neuer good / that thynketh me / meruayl of a 

kynge / but ther come so many thyngis to fore hym 
that he forgeteth that one wyth that other / and so 
faryth by me / Dere lorde remembre not ye whan 
my lord your fadre lyuyd / and ye an yonglyng 
of two yere were that my fadre cam fro skole fro 
Monpellier / where as he had fyue yere studyed in 
receptes of medycynes / he knewe al the tokenes of 
the vryne as wel as his honde / And also alle the 
herbes and nature of them whiche were viscose or 
laxatyf / he was a synguler maister in that science / 
he myght wel were cloth of sylke and a gylt gyrdle / 
whan he cam to court he fonde the kynge in a 
grete sekenes / wherof he was sory in his hert / 
For he louyd hym aboue alle other lordes / The 
kynge wold not forgoo him / ffor whan he cam 
alle other had leue to walke where they wold he 
trusted none so moche as hym / 

he said reynard I am seke and fele me the 
lenger the werse / 

My fadre said / my dere lord here is an vrynal / 
make youre water therin and assone as I may see 
it I shal telle what sekenes it is and also how ye 
shal be holpen 

the kynge dyde as he conseilled hym for he 
trusted noman better that lyuyd / Though so were 
that my fader dyde not as he shold haue don to 
you / But that was by counseyl of euyl and foule 
beestis I had wonder therof / but it was a rasyng 
ayenst his deth / he sayd my lord yf ye wyl be 
hole / Ye muste ete the lyuer of a wulf of vij yere 

old / that may ye not leue / or ellis ye shal deye / 
for your vryne sheweth it playnly / 

the wulf stode ther by and said nought / 

But the kynge said to hym sir ysegrym now ye 
here wel that I muste haue your lyuer / yf I wil 
be hool/ 

Tho answerd the wulf and saide / Nay my lord 
not soo / I wote wel I am not yet fyue yere olde / 
I haue herde my moder saie soo / 

My fadre sayd / what skylleth this wordes / late 
hym be opened and I shal knowe by the lyuer yf 
it be good for yow or not / 

And therwyth the wulf was had to kychen / and 
his lyuer taken out / whiche the kynge ete and was 
anon al hole of alle his sekenes / thenne thanketh 
he my fadre moche / and commanded alle his 
houshold upon their lyuys that after that tyme 
they shold calle hym mayster reynard 

E abode stylle by the kynge and was 
byleuid of alle thyngis / and muste allewey 
go by his syde / And the kynge gaf to 
hym a garlond of rooses. whiche he muste alway 
were on his heed, but now this is al torned’ Alle 
the old good thinges that he dyde. ben forgeten* 
And thise couetouse and rauenous shrewys ben 
taken vp and sette on the hye benche and ben 
herde and made grete. And the wyse folke ben 
put a back, by whiche thise lordes ofte lacke. 
And cause them to be in moche trouble and 

sorowe fifor whan a couetous man of lowe byrthe is 
made a lorde* and is moche greet and aboue his 
neyghbours hath power and myght / Thenne he 
knoweth not hym self / ne whens he is comen 
And hath no pyte on nomans hurte. ne hereth 
nomans requeste. but yf he may haue grete yeftis. 
al his entent and desyre is to gadre good and to be 
gretter. O how many couetous men ben now in 
lordes courtes. they flatre and smeke / and plese 
the prynce for theyr synguler auayl / But and the 
prynce had nede of them or their good they sholde 
rather suflfre hym to deye or fare right hard er they 
wold gyue or lene hym / They be lyke the wulf / 
that had leuer the kinge had deyed than he wolde 
gyue hym his lyuer / Yet had I leuer er that the 
kynge or quene shold fare amys / that xx suche 
w’ulues shold lose theyr lyues / hit were also the 
leest losse / My lorde al this bifelle in your 
yougthe that my fader dyde thus / I trowe yehaue 
forgoten it / 

And also I haue my self don yow reuerence 
worship and courtosye / Vnroused be it / thaugh 
ye now thanke me but lytyl / but parauenture ye 
remembred not that I shal now saye / not to ony 
forwyttyng of yow / for ye be worthy alle worship 
and reuerence that ony man can doo / that haue 
ye of almyghty god by enheritaunce of your noble 
progenytours / vvherfor I your humble subgette 
and seruaunt am bounden to doo to yow alle the 
seruyse that I can or maye / I cam on a tyme 

walkyng with the wulfe Isegrym / And we hadde 
goten vnder vs bothe a swyne / And for his lowde 
eryyng we bote hym to deth / and syre ye cam fro 
ferre out of a groue ayenst vs. ye salewed vs 
frendly and saide we were welcome, and that ye 
and my lady the quene whiche cam after yow 
hadde grete hongre. and had nothyngfor toete / and 
prayd vs for to gyue yow parte of our wynnyng / 
Isegrym spack so softe that a man vnnethe myght 
here hym. but I spack out and saide. ye my 
lord and with a good will, though it were more 
we wil wel that ye haue parte And thenne the 
wulf departed as he was wont to doo / departed 
and toke that on half for hym self / And he gaf 
yow a quarter, ffor yow and ffor the quene / That 
other quarter he ete and bote as hastely as he 
myghte / bicause he wolde ete it allone / And he 
gaf to me but half the longes that I pray god that 
euyl mote he fare. 


I Hus shewde he his condicions and nature / 
er men shold haue songen a Credo ye my 
lord had eten your part / And yet wold ye 
fayn haue had more / ffor ye were not ful / And 
bicause he gaf yow no more ne; profred yow / Ye 
lyft vp your right fote and smote hym bytwene the 
eris that ye tare his skynne ouer his eyen / and 
tho he myght no lengre abyde but he bledde / 
howled and ran away and lefte his part there lye / 
Tho said ye to hym haste yow agayn hether and 

brynge to vs more / And here after see better to 
how ye dele and parte / Thenne saide I my lord 
yf it please yow I wylle goo wyth hym / I wote 
wel what ye saide / I wente wyth hym / he 
bledde / and groned as sore as he was al softly / he 
durst not crye lowde / we wente so ferre. that we 
brought a calf / And whan ye saw vs come ther- 
wyth / ye lawhyd for ye were wel plesyd / ye said 
to me that I was swyft in hontyng* I see wel 
that ye can fynde wel whan ye take it vpon yow / 
ye be good to sende forth in a nede / The calf is 
good and fatte. herof shal ye be the delar I 
saide my lord wyth a good wyl / The one half my 
lord shal be for yow. And that other half for my 
lady the quene. the moghettis. Lyuer longes and 
the Inward shal be for your chyldren / the hed 
shal Isegrym the wulf haue / and I wil haue the 
feet* Tho said ye Reynart who hath taught you to 
departe so courtoisly / my lord said I. that hath 
don this preest that sytteth her with the bloody 
crowne / he lost his skynne wyth the vncourtoys 
departyng of the swyn. And for his couetyse 
and rauyne he hath hurte and shame 

Alas ther ben many wulues now a dayes that 
without right and reson destroye and ete them that 
they may haue the ouerhand of / they spare neyther 
flesh ne blood / frende ne enemye / what they can 
gete* that take they / O woo be to that lande and 
to townes* where as the wulues haue the 
ouerhand / 

My lord this and many other good thing haue 
I don for you / that I cowde wel telle yf it were 
not to long / of whiche now ye remembre litil 
by the wordes that I her of yow. yf ye wold al 
thyng ouersee wel / ye wold not saye as ye doo* 
I haue seen the day / that ther shold no grete 
mater be concluded in this court without myn 
aduyse / al be yt that this auenture is now fallen / 
It myght happen yet that my wordes shal be herd 
and also bileuyd as wel as an others as ferre as 
right wyl for I desyre none other / ffor yf ther be 
ony can saye and make good by suffyeient wit- 
nessis that I haue trespaced I wyl abyd al the right 
and lawe that may come therof* and yf ony saie 
on me ony thyng of whiche he can bryDge no wyt- 
nesses. Let me thenne be rewlyd after the lawe 
and custome of thys court 

the kynge saide Reynart ye saye resonably I 
knowe not of kywarts deth more than that bellyn 
the Ramme brought his heed hether In the male / 
therof I lete yow goo quyte* ffor I haue no wytnes 
therof / 

My dere lord said [Reynart] god thanke yow j 
sykerly ye doo wel for his deth maketh me so 
sorowful / that me thynketh my herte wyl breke in 
two / o whan they departed fro me myn herte was 
so heuy / that me thought I shold haue swowned / 
I wote wel it was a token of the losse that tho was 
so nyghe comyng to me / 

Lie the moost paite of them that were there 
and herde the foxes wordes of the Iewellis 

- and how he made his contenance and 

stratchid hym / had veryly supposed that it had not 
be fayned but that it had be tryewe. they were sory 
of his losse and mysauenture. and also of his 
sorowe* The kynge and the quene had bothe pyte 
of hym. And bad hym to make not to moche 
sorowe / But that he sholde endeuore hym to seche 
hem. For he had so moche preysed hem. that 
they had grete wyl and desyre to haue them / And 
by cause he had made them to vnderstonde that he 
had sente these Iewellis to them, though they 
neuer had them* yet they thankyd hym. And 
prayd hym to helpe that they myght haue them. 


He foxe vnderstode theyr menyng wel. he 
thought toward them but lytyl good lor al 
that’ he said god thanke you my lord and 
my lady that ye so frendly comforte me in my 
sorow. I shal not reste nyght ne day ne alle 
they that wyl doo ony thyng for me but Renne 
and praye / Thretene and aske alle the four 
comers of the world / Thaugh I shold euer seche 
tyl I knowe where they ben bicomen / and I 
pray you my lord the kynge / That yf they 
were in suche place as I cowde not gete them by 
prayer / by myght ne by request that ye wold 
assiste me and abide by me / ffor it towcheth 
your self / and the good is youris / And also it 

is your part to do Iustyse on thefte and murdre 
whiche bothe ben in this caas / 

Reynart said the kynge that shall I not leue 
whan ye knowe wher they ben / Myn helpe 
shalbe alway redy for you / 

O dere lorde this is to moche presented to 
me / yf I had power and myght I sholde deserue 
ayenst yow / 

Now hath the foxe his mater fast and fayr / flfor he 
hath the kynge in his hand as he wold / hym thought 
that he was in better caas than it was lyke to haue 
be / he hath made so many lesynges / that he may 
goo frely wher he wyl without ccmplaynyng of ony 
of them alle / 

Sauf of Isegrym which was to hymward angry 
and dysplesyd and saide / O noble kynge ar ye so 
moche chyldyssh that ye byleue this false and 
subtyl shrewe / and suflre your self wyth false lyes 
thus to be deceyuyd / Of fayth it shold be longe 
or I sholde byleue hym / he is in murdre and treson 
al be wrapped / And he mocketh you to fore your 
visage / I shal telle hym a nother tale I am glad 
that I see now hym here / al his lesynges shal not 
a vaylle hym er he departe fro me. 

pgcffcpnt t&e toulf com* 
plaptieb agajm on tt>e fore, capitulo 

rrr«if° 



jjY lord I pray you to take hede / this false 
theef betraied my wyf ones fowle and 
dishonestly / hit was so that in a 
wynters day that they wente to gyder 
thurgh a grete water / and he bare / my wyf an 
honde that he wold teche her take fysshe wyth her 
tayl / and that she shold late it hange in the water 
a good while and ther shold so moche fysshe cleue 
on it that foure of them shold not conne ete it. 
The fool my wyf supposed he had said trouthe / 
And she wente in the myre to the bely to er 
she cam in to the water / And whan she was in the 
deppest of the water, he bad her holde her tayl / 
til that the fysshe were comen. she helde her tayl 
so longe that it was from harde in the yse and 
coude not plucke it out / And whan he sawe that, 
he sprange vp after on her body. Alas there 
rauysshyd he and forcyd my wyf so knauisshly 
that I am ashamed to telle it. she coude not 
defende her self the sely beest* she stode so depe 
in the myre. herof he can not saye naye. ffor I 
fonde hym with the dede. for as I went abcue 
vpon the banke I sawe hym bynethe vpon my wyf 
shouyng and stekyng as men doo whan they doo 

suche werke and playe. Alas what payne suffred 
I tho at my herte I had almost for sorow lost my 
fyne wyttes and cryde as lowde as I myght reynart 
what do ye there / and whan he sawe me so nyghe 
tho leep he of. and wente his waye. I wente 
to her in a grete heuine>se. And wente depe in 
that myre and that water er I coude breke the yse 
and moche payne suffred she er she coude haue 
out her taylle / and yet lefte a gobet of her tayle 
behynd her / And we were lyke bothe therby to 
haue lost our lyues / for she galped and cryde so 
lowde for the smarte that she had er she cam out / 
that the men of the village cam out with stauys 
and byllis / with flaylis and pykforkes / And the 
wyuis wyth theyr distauis / and cryei dyspytously 
sle sle / and smyte doun right / I was neuer in my 
lyf so aferde / ffor vnnethe we escape / we ran so 
fast that we swette ther was a vylayne that stake 
on vs wyth a pyke / whiche hurted vs sore he was 
stronge and swyfte a fote / hadde it not be nyght / 
Certaynly we had ben slayn / The fowle olde 
quenes wold fayne haue beten vs / they saide 
that we had byten theyr sheep / They cursed vs 
with many a curse / Tho cam we in a felde ful of 
brome and brembles there hydde we vs fro the 
vylaynes / And they durst not folowe vs ferther 
by nyght / but retorned home agayn See my lorde 
thys fowle mater / this is murdre / rape / and 
treson / whiche ye ought to doo Iustyce thereon 
sharply. 

! PSfBEynard answerd and said / yf this were 
ImII trewe / ft shold go to nyghe myn 
honour and worship / god forbede that it 
shold be founde trewe / hit is wel trewe that I 
taught her how she holde* in a place catche 
fysshe / and shewde her a good way for to goo 
ouer in to the water without goyng in to the myre / 
But she ranne so desyrously whan she herde me 
name the fyssh / That she nether way ne path 
helde / But wente in to the yse wherein she was 
forfrorn / And that was by cause she abode to 
longe she had fissh ynough yf she coude haue be 
plesyd wyth mesure it falleth ofte / who that wold 
haue all / leseth alle / Ouer couetous was neuer 
good / For the beest can not be satisfyed / And 
whan I sawe her in the yse so faste / I wente to 
haue holpen her / and heef and shoef and stack 
here and there to haue brought her out / But it 
was al payne loste / ffor she was to heuy for 
me / Tho cam ysegrym and sawe how I shoef and 
stack and dyde al my beste and he as a fowle 
chorle* fowle and rybadously sklaundryth me wyth 
her. as thyse fowle vnthriftes ben wonte to doo* 
But my dere lorde it was none otherwyse. he 
belyeth me falsely parauenture his eyen daselyd as 
he loked from aboue doun. he cryde and cursed 
me and swore many an oth I shold dere abyet 
it / whan I herde hym so curse and thretene / I 
wente my waye / and lete hym curse and menace 

* Sholde, i.e. t should. t Abyde. 

til he was wery / And tho wente he and heef and 
shoef and halpe his wyf out / and thenne he leep 
and ran and she also for to gete them an hete and 
to warme them / or ellis they shold haue deyed 
for colde / And what someuer I haue saide a fore 
or after / that is clerely al trouthe / I wolde not 
for a thousand marke of fyn gold lye to yow one 
lesyng it were not fyttyng for me / what someuer 
falle of me I shal saye the trouthe / lyke as myn 
elders haue alway don / syth the tyme that we 
fyrst vnderstode reson / and yf ye be in doubte of 
ony thynge that I haue said otherwyse than 
trouth / gyue me respyte of viij dayes that I may 
haue counseyl / and I shal brynge suche Infor- 
macion wyth good tryew and suffycient recorde / 
that ye shal alle your lyf duryng truste and byleue 
me / and so shal all your counseyl also / what haue 
I to doo wyth the wulf / hit is to fore clerly ynowh 
shewde that he is a foule vylaynous kaytyf / and 
an vnclene beest / Whan he deled and departed 
the swyn / So is it now knowen to you alle by hys 
owen wordes that is a deffamer of wymmen as 
moche as in hym is ye may wel marke euerychone / 
Who shold luste to do that game to one so stedfast 
a wyf beyng in so grete peryll of deth now aske ye 
hys wyf / yf it be so as he sayth / yf she wyl saye 
the trouthe I wote wel / she shal saye as I doo / 
Tho spack erswynde the wulfis wyf / Ache felle 
reynart / noman can kepe hym self fro the / 
thou canst so wel vttre thy wordes and thy falsenes 

and reson sette forth / but it shall be euyl rewarded 
in the ende / How broughtest thou me ones in to 
the welle where the two bokettys henge by one 
corde rennyng thurgh one polley whiche wente 
one vp and another doun / thou sattest in that one 
boket bynethe in the pytte in grete drede /1 cam 
theder and herde the syghe and make sorowe : / 
And axed the how thou earnest there / thou 
saidest that thou haddest there so many good 
fysshes eten out of the water that thy bely wolde 
breste / I said telle me how I shal come to the / 
Thenne saidest thou aunte sprynge in to that 
boket that hangeth there / and ye shal come anon 
to me / I dyde so / and I wente dounward / and 
ye cam vpward tho was I alle angry / thou saidest 
thus fareth the world that one goth vp / and 
another goth doun / tho sprang ye forth and wente 
your waye and I abode there allone syttyng an 
hole day sore an hongryd and a colde / And therto 
had I many a stroke er I coude get thens / 

Aunte sayd the foxe / thaugh the strokes dyde 
you harme I had leuer ye had them than I / ffor ye 
may better bere them / for one of vs must nedes 
haue had them / I taught yow good / wyl ye 
vnderstande it and thynke on it / that ye another 
tyme take better hede and bileue noman ouer 
hastely / is he frende or cosyn / for euery man 
seketh his owne prouffyt / They be now fooles 
that do not soo / And specyally whan they be in 
Ieopardye of theyr lyues. 

F 

SL fapc parable of tbe fore anti 
tbe toulf- Ca° jcrrmp 

{ lord said dame Erswyn I pray yow 
here how he can blowe with alle 
wyndes / And how fayr bryngeth he his 
maters forth / 

Thus hath he brought me many tyme in scathe 
and hurte said the wulf / he hath ones bytrayed 
me to the she ape myn aunte / where I was in 
grete drede and fere / for I lefte there almost myn 
one ere / yf the foxe wil telle it how it byfel / I 
wyl gyue hym the fordele therof / for I can not 
telle it so wel / but he shal beryspe me / 

wel said the foxe I shal telle it wythoutstameryng 
I shal saye the trouthe /1 pra) e yow herken me / he 
cam in to the wode and complayned to me / that 
he had grete hongre ffor I sawe hym neuer so ful / 
but he wold alway haue had fayn more / I haue 
wonder where the mete becometh that he de- 
stroyeth / I see now on his contenance that he 
begynneth to grymme for hongre / Whan I herde 
hym so complayne I had pyte of hym / And I 
saide I was also hongry / thenne wente we half a 
day to gydre and fond nothyng / tho whyned he 
and cryed / and said he myght goo no ferther 
Thenne espyed I a grete hool standyng in the 
myddys vnder an hawe whiche was thyck of 
brembles / and I herde a russhyng therin I wist 

not what it was / thenne said I goo therin and loke 
yf ther be ony thing ther for vs / I wote wel ther is 
somwhat / tho saide he cosyn I wolde not crepe 
in to that hole for twenty pound but I wist fyrst 
what is therin / me thynketh that ther is some 
perylous thyng but I shal abyde here vnder this 
tree / yf ye wil goo therin to fore / but come anon 
agayn / And late me wete thyng is therin / Ye can 
many a subtylte and can wel helpe your self and 
moche better than I. See my lord the kynge / 
Thus he made me poure wight to goo to fore in to 
the daunger / and he whiche is grete longe and 
stronge abode withoute and rested hym in pees / 
awayte yf I dyde not for hym there. 

Wold not suffre the drede and fere that I 
there suffred for al the good in erthe / but 
yf I wyste how to escape / I wente hardyly 
in / I fonde the way derke / longe and brood / Er 
I right in the hool cam soo espyed I a grete light 
whiche cam in fro that one syde ther laye in a 
grete ape with tweyne grete wyde eyen / and they 
glymmed as a fyre / And she had a grete mouth 
with longe teeth and sharp naylles on hir feet and 
on hir handes /1 wende hit had be a mermoyse / 
a baubyn or a mercatte / for I sawe neuer fowler 
beest / and by her laye thre of her children whiche 
were right fowle ffor they were ryght lyke the 
moder / whan they sawe me come / they gapeden 
wyde on me and were al sty lie / I was aferd / And 

wold wel I had ben thens / but I thoughte I am 
therm /1 muste ther thurgh and come out as wel 
as I maye / as I sawe hei me thought she semed 
more than ysegrym the wulf / And her chyldren 
were more than I / I sawe neuer a fowler meyne / 
they lay on fowle heye whiche was al be pyssed / 
They were byslabbed and byclagged to their eres 
to in her owen donge / hit stanke that I was 
almost s mold red therof I durst not saye but good / 
and thenne I saide / Aunte god gyue yow good 
daye and alle my cosyns your fayr chyldren / they 
be of theyr age the fayrest that euer I sawe O lord 
god how wel plese they me / how louely / how 
fayr ben they eche of them for their beaute myght 
be a great kyngis sone / Of right we ought to 
thanke yow / that ye thus enerece oure lygnage / 
Dere aunte whan I herde saye that ye were dely- 
uered and leyd doun I coude no lenger abyde but 
muste come and frendly vysite yow / I am sory 
that I had not erst knowen it / 

Reynard cosyn said she ye be welcome / ffor 
that ye haue found me and thus come see me I 
thanke yow. Dere cosyn ye be right trewe and 
named right wyse in alle londes / and also that ye 
gladly furthre and brynge your lignage in grete 
worship / Ye muste teche my chyldren with the 
youris some wysedom that they may knowe what 
they shal doo and leue / I haue thought on yow / 
for gladly ye goo and felawship with the good / 

O how wel was I plesyd whan I herde thise 


Digitized by v^ooQle 



REYNARD THE FOX. 


85 


wordes / this deseruyd I at the begynnyng whan 
I callyd her aunte / how be it that she was nothyng 
sybbe to me / ffor my right aunte is dame ruken- 
awe that yonder standeth / Whiche is woned to 
brynge forth wyse chyldren / 

I saide aunte my Iyf and my good is at your 
commandement / and what I may doo for yow by 
nyght and by daye / I wylle gladly teche them alle 
that I can. 

I wolde fayn haue be thens for the stenche of 
them, and also I had pyte of the grete hongre 
that Isegrym had. 

I saide aunte I shal commytte yow and your 
fayr chyldren to god and take my leue / My wyf 
shal thynke longe after me / 

Dere cosyn saide she ye shal not departe til ye 
haue eten / for yf ye dyde I wold saie ye were not 
kynde / 

Tho stode she yp and brought me in an other 
hool where as was moche mete of hertes and 
hyndes / roes / fesaunts / partrychs and moche 
other venyson that I wondred for whens al this 
mete myghte come / And whan I had eten my 
bely ful she gaf me a grete pece of an hynde fro to 
ete wyth my wyf and wyth my houshold / whan 
I come home / I was a shamed to take it / But I 
myght none other wyse doo / I thankyd her and 
toke my leue / she bad me I shold come sone 
again /1 sayd I wolde 

And so departed thens meryly / that I so wel 

had spedde / I hasted me out / and whan I cam 
and sawe ysegrym whiche lay gronyng. And I 
axed hym how he ferde / he said neuew al euyll* 
ffor it is wonder that I lyue / brynge ye ony mete 
to ete I deye for hongre. tho had I compassion of 
hym and gaf hym that I had. And saued hym 
there his lyf* wherof thenne thanked me gretly. 
how be it that he now oweth me euyl wyl. 

E had eten this vp anon* tho said he Rey¬ 
nard dere cosyn what fonde ye in that 
hoel. I am more hongry now than I was 
to fore / my teeth ben now sharped to ete. 

I said thenne / Eme haste yow thenne lyghtly 
into that hool. Ye shal fynde there ynough. there 
lieth myn aunte wyth her chyldren* yf ye wyl 
spare the trouth and lye grete lesynges / ye shat 
haue there al your desire / But and ye saye trouth / 
ye shal take harme / 

My lord was not this ynough sayd and warned / 
who so wold vnderstonde it / that al that he 
fonde he shold saye the contrarye But rude and 
plompe beestis can not vnderstonde wysedom / 
therfore hate they alle subtyl Inuencions / ffor they 
can not conceyue them. Yet neuertheles / he 
saide he wolde goo Inne / and lye so many lesyn- 
gis er he sholde myshappe that all man sholde 
haue wondre of it. and so wente forth in to that 
fowle stynkyng hool and fonde the marmosette. 
She was lyke the deuyls doughter. and on 

her chyldren hynge moche fylth cloterd in 
gobettis. 

Tho cryde he alas me growleth of thyse fowle 
I ny ekers / Come they out of helle. men may make 
deuylles a ferd of hem. goo and drowne them that 
euyl mote they fare* I sawe neuer fowler wormes. 
they makeal myn heer to stande right vp / 
sir ysegrym said she. what may I doo therto. 
they ben my chyldren. And I muste be their 
moder. what lyeth that in your weye* whether 
they be fowl or fayr. They haue yow nothyng 
coste. here hath ben one to day byfore yow 
whiche was to them nyhe* of kyn. And was your 
better and wyser and he sayde that they ware fayr. 
who hath sente yow hyther wyth thyse tydynges. 

dame wyl ye wytte I wylle ete of your mete, 
hit is better bestowed on me than on thyse fowle 
wyghtes. 

She sayde hier is no mete / 
be saide here is ynough. 

And ther wyth he sterte with his hede toward 
the mete, and wolde haue goon in to the hool 
wher the mete was. But myn aunte sterte up wyth 
her chyldren. and ronne to hym wyth their sharp 
longenayles so sore that the blode ran ouer his 
eyen / I herde hym crye sore and howle / but I 
knowe of no defence that he made / but that he 
ran faste out of the hool / And he was there 
cratched and byten / and many an hool had they 
* Near. 

made in his cote and skyn / his visage was alle on 
a blood / and almost he had loste his one ere / he 
groned and complayned to me sore / 
thenne asked I hym yf he had wel lyed 
he sayd I saide lyke as I sawe and fonde / and 
that was a fowle bytche wyth many fowle 
wyghtis / 

Nay erne said I / ye shold haue said / Fayr nece 
how fare ye and your fair chyldren whiche ben my 
welbelouid cosyns / 

the wulf sayd / I had leuer that they were 
hanged er I that saide / 

ye erne therfore muste ye resseyue suche maner 
payment / hit is better otherwhile to lye than to 
saye trouthe / They that ben better / wyser and 
strenger than we be haue doon so to fore vs / 

See my lord the kyng thus gate he his rede coyf / 
Now stondeth he al so symply as he knewe no 
harme / I pray yow aske ye hym yf it was not 
thus / he was not fer of yf I wote it wel’ 


pjsefftrpm proferti ffloue 
to t&e fore for to fpisftt toptfc Ijpm* 
capftulo rrrti°. 


He wulf sayd I may wel forbere your 
mockes and your scornes and also your 
felle venymous wordes strong theef that 
ye ar / ye saide that I was almost dede 
for hungre / when ye helpe me in my nede / that 

is falsely lyed. for it was but aboon that ye gaf to 
me/ye had eten away alle the flessh that was 
theron’/ And ye mocke me and saye that I am 
hongry here where I stande / that toucheth my 
worship to nygh / what many a spyty worde 
haue ye brought forth wyth false lesyngis / And 
that I haue conspyred the kynges deth fro the 
tresour that ye haue seid to hym / is in hulsterlo / 
And ye haue also my wyf shamed and sklandred / 
that she shal neuerrecoure it / and I shold euer be 
disworshipped therby yf I auengyd it not / I haue 
forbom yow longe / but now ye shfcl not escape 
me /1 can not make her of greet preef / But I 
saye here to fore my lord and to fore alle them 
that ben here that thow art a false traytour and a 
morderar / And that shal I proue and make good 
on thy body wythin lystes in the felde. and that 
body ayenst body And thenne shal our stryf haue 
an ende / And therto I caste to the my gloue / 
and take thou it vp /1 shal haue right of the or 
deye therfore / 

Reynard the foxe thought how come I on this 
Campyng / we ben not bothe lyke / I shal not wel 
conne stonde ayenst this stronge theef / all my 
proof is now come to an ende. 

t&e fore took tip tlje gloue. 
anti Ijoto tt ic bpitge cfette to t&etn 
Pape anP felPe for to tome anP Poo 
t&epr bataplle capitulo rrrPf 



Et thought the foxe I haue good 
auauntage. the clawes of his for feet 
ben of. and his feet ben yet sore 
therof. whan for my sake he was 
vnshoed. he shal be somwhat the weyker. 

Thenne sayde the foxe who that saith that I am 
a traytour or a morderar. I saie he lieth falsely 
and that art thou specyally ysegrym / thou 
bryngest me / there as I wolde be / this haue I 
ofte desyred / lo here is my plegge / that alle thy 
wordes ben falls / And that I shal defende me / 
and made good that thou lyest / 

The kynge receyuyd the plegges / and amytted 
the bateyll And asked borowes of them bothe / 
that on the morn they shold come and performe 
theyr batayll / and doo as they ought to doo / 
Thenne the here and the catte were borowes for 
the wulf / And for the foxe were borowys 
grymbert the dasse / and byteluys* 

rufeenatoe tlje alje ape coun- 
0e?Ue& ttje fore fioto fie 0&oltie 
bpljaue fi?nt in tfie felbe apen0t rfie 
toulf Capitulo rrrbif 



He she ape saide to the foxe / Reyner 
neuew / See that ye take hede in your 
batayll / be colde and wyse Your eme 
taught me ones a prayer that is of 
moche vertue to hym that shal fyghte / And a 
grete maister and a wyse clerk, and was abbot of 
boudelo that taughted hym / he saide who that 
sayde deuoutly this prayer fastyng shal not that 
day be ouercomen in batayl ne in fyghting ther- 
fore dere neuew be not aferd /1 shal rede it ouer 
yow to morrow / thenne may ye be sure ynough 
of the wulf hit is bettre to fyghte / than to haue 
the necke asondre. 

I thanke you dere aunte said the foxe / The 
quarel that I haue is rightful therfore I hope I shal 
spede wel / and that shal gretely be myne helpe / 
Alle his lygnage abode by hym al the nygbt j 
and helpe hym to dryue a way the tyme / 

Dame rukenawe the she ape his aunte thoughte 
alway on his prouffyt and fordele / And she dyde 
alle his heer fro the heed to the tayl be shorn of 
smothe / and she anoynted alle his body wyth oyl 
of olyue / And thenne was his body also glat and 

slyper / that the wulfe sholde haue none holde on 
hym / And he was round and fatte also on his 
body / 

And she said to hym dere cosyn ye muste now 
drynke moche / that to morowe ye may the better 
make your vryne / but ye shal holde it in tyl ye 
come to the felde / And whan nede is and tyme / 
so shall ye pysse ful your rowhe tayll / and smyte 
the wulf therwyth in his berde / And yf ye 
myght hytte him therwyth in his eyen* thenne 
shal ye byneme hym his syght / that shold moche 
hyndre hym / but ellis hold alway your tayl faste 
bytwene your legges that he catche yow not 
therby / and holde doun your eris lyeng plat after 
your heed / that he holde you not therby / And 
see wisely to your self and at begynnyng flee fro 
his strokes. And late hym sprynge and renne 
after yow / and renne to fore where as moste dust 
is / and styre it wyth your feet that it may flee in 
his eyen and that shal moche hyndre his syght / 
And whyle he rubbeth his eyen take your auan- 
tage and smyte and byte hym there as ye may 
most hurte hym / And alleway to hytte hym wyth 
your tayll ful of pysse in his visage and that shal 
make hym so woo / that he shal not wyte where 
he is / And late hym renne after yow for to 
mak hym wery / Yet his feet ben sore / of that 
ya made hym to lose his shooes / and though he 
be greet / he hath no herte / Neuew certaynly this 
is my counseyll. 

He connyng goth to fore strengthe / ther- 
fore see for your self / And sette your self 
wysely atte defence / that ye and we alle 
may heue worship therof / I wold be sory yf ye 
myshapped / I shal tech you the worde that 
your eme mertyn taught me / that ye may ouer- 
come your enemye / as I hope ye shal doo wythout 
doubte / 

therwyth she leyde her hand vpon his heed and 
saide these wordes / Blaerde Shay Alphenio / 
Kasbue Gorfons alsbuifrio / Neuew now be ye 
sure fro alle myschief and drede / and counseyle 
yow that ye reste you a lytyl / for it is by the 
daye / ye shal be the better dysposed / we shal 
awake you in al in tyme / 

aunte said the foxe I am now glad / god thanke 
you ye haue don to me suche good I can neuer 
deserue it fully agayn / me thynketh ther may no 
thynge hurte me syth that ye haue said thyse 
holy wordes ouer me / 

Tho wente he and leyd hym doun vnder a tre 
in the grasse and slepte tyl the sonne was rysen / 
tho cam the otter and waked hym and bad hym 
aryse / and gaf hym a good yong doke / and 
said / dere cosyn I haue this nyght made many a 
leep in the water er I coude gete this yonge fatte 
doke / I haue taken it fro a fowler / take and ete it/ 
Reynart sayde this is good hansele / yf I re¬ 
fused I were a fool / I thanke yow cosyn that ye 
remembre me / yf I lyue I shal rewarde yow / 

The foxe ete the doke with oute sawce or breed 
it sauourd hyrn wel and wente wel in / And he 
dranke therto iiij grete draughtis of water / Thenne 
wente he to the bataylle ward and alle they that 
louyd hym wente wyth hym. 


tt)e ffore cam in to ttje felOc 
anti tioto tljep foujfjtcn / capttulo 

xxxMf* 



Han the kynge sawe reynart thus shorn 
and oyled he said to hym / Ey foxe 
how wel can ye see for your self / 

he wondred therof he was fowle to 


loke on / 

but the foxe said not one worde but kneled 
doun lowe to therthe vnto the kynge and to the 
quene and stryked hym forth in to the felde / 

The wulf was ther redy and spack many a 
proud word / the rulers and kepars of the felde 
was the lupaert and the losse / they brought forth 
the booke / on whiche sware the wulf that the 
foxe was a traytour and a morderar / and none 
myght be falser than he was / and that he wolde 
preue on his body and make it good / Reynart the 
foxe sware that he lyed as a false knaue and a 
cursyd theef and that he wold doo good on his 
body / 

Whan this was don the gouemours of the felde / 
bad them doo theyr deuoyr / Thenne romed they 
alle the felde sauf dame rukenawe the she ape / 
she abode by the foxe and bad hym remembre wel 
the wordes that she had sayd to hym / she said 
see wel too / whan ye were vij yer olde ye were 
wyse ynowh to goo by nyght wythout lanterne / 
or mone shyne / Where ye wyste to wynne ony 
goode / ye ben named emong the peple wyse and 
subtyl / payne your self to werke soo that ye 
wynne the prys / thenne may ye haue euer honour, 
and worship / and al we that ben your frendys / 

he answerd my derest aunte I knowe it wel /1 
shal doo my beste and thynke on your counseyl / 
I hope so to doo that alle my lignage shal haue 
worship therby / and myn enemyes shame and 
confusion / 

she sayde god graunte it yow. 


l&oto tlje fore anO tije totilf 
frmgljten to gp&re ca° xxxix° 

Herwyth she wente out of the felde / 
and lete them tweyne goo to gydre / the 
wulf trade forth to the foxe in grete 
wrath and opened his fore feet / and 
supposed to haue taken the foxe in hem / But the 
foxe sprang from hym lyghtly / For he was lyghter 
to fote than he / The wulf sprange after and 

hunted the foxe sore / theyr frende stodes / with- 
oute the lystes and loked vpon hem / The wuif 
stode wyder than reynard dyde and ofte ouertoke 
hym / And lyfte vp his foot and wende to haue 
smyten hym / but the foxe sawe to / and smote 
hym wyth his rowhe tayle / Whiche he had al be 
pyssed in his visage / tho wende the wulf to haue 
ben plat blynde / the pysse sterte in his eyen / 
thenne muste he reste for to make clene his eyen / 
Reyner thoughte on his fordele and stode aboue 
the wynde skrabbiog and casting with his feet the 
duste that it flewe the wulfis eyen fill / the wulf 
was sore blynded ther wyth in suche wyse that he 
muste leue the rennyng after hym / ffor the sonde 
and pysse cleuyd vnder his eyen that it smerted 
so sore / that he muste rubbe and washe it a way / 
Tho cam reyner in a grete angre and bote hym 
thre grete woundes on his heed wyth his teeth / 
and said / what is that syr wulf / hath one there 
byten yow / how is it wyth yow /1 wyl al other- 
wyse on yow yet / abyde I shal brynge yow somm 
newe thyng / ye haue stole many a lambe and 
destroyed many a symple beest / and now falsely 
haue appeled me and brought me in this trouble / 
al this shal I now auenge on the / I am chosen 
to reward the for thyn old synnes ffor god wyl 
no lenger suffre the in thy grete rauayn and 
shrewdness / I shal now assoylle the and that 
shal be good for thy sowle take paciently this 
pennance / for thou shalt lyue no longer / the 


Digitized by 


Google 



REYNARD THE FOX . 


97 


helle shal be thy purgatorye / Thy lyf is now in 
my mercy / but and yf thou wilt knele doun and 
aske me forgyfnes / and knowleche the to be 
ouercomen / yet though thou be euyl / yet I wyl 
spare the / for my conscience counseylleth me / 
I shold not gladly slee no man / 

Isegrym wende wyth thyse mockyng and 
spytous wordes to haue goon out of his wytte / 
And that dered hym so moche that he wyste not 
what to saye buff ne haff / he was so angry in his 
herte / The wounds that reynart had gvuen hym 
bledde and smarted sore / And he thought how 
he myghte best auenge it. 

Yth grete angre he lyft vp his foot and 
smote the foxe on the heed so grete a 
stroke / that he fyl to the ground / tho 
sterte the wulf to and wende to haue take 
hym / but the foxe was lyght and wyly and roose 
lyghtly vp and mette wyth hym fiersly and there 
began a felle bataylle whiche dured longe / the 
wulf had grete spyte on the foxe as it wel semed / 
he sprange after hym x tymes eche after other / 
and wold fayn haue had hym faste / but his skyn 
was so slyper and fatte of the oyle that alway he 
escaped fro hym O so subtyl and snelle was the 
foxe / that many tymes whan the wulf wende wel 
to be sure of hym / he sterte thenne bytwene his 
legges and vnder his bely and thenne tomed he 
agayn and gaf the wulf a stroke wyth his tail ful of 
G 



Digitized by kjOOQle 



9 8 


THE HISTORY OF 


pysse in his eyen that Isegrym wende he sholde 
haue loste his syght / and this dyde he often tyrnes / 
And alwey whan he had so smyten hym thenne 
wolde he goo aboue the wynde and reyse the duste / 
that it made nis eyen ful of stufs / Isegrym was 
woo begon / and thought he was at an afterdele / 
yet was his strengthe and myght moche more than 
the foxes / Reynard had many a sore stroke of 
hym / whan he raught hym / They gaf eche other 
many a stroke and many a byte whan they saw 
theyr auauntage / And eche of hem dyde his best 
to destroye that other / I wold I myght see suchc 
abaytaylle / that one was wyly / and that other was 
stronge / that one faught wyth strengthe / and that 
other with subtylte. 


B He wulf was angry that the foxe endured so 
longe ayenst hym yf his formest feet had 
ben hole / the foxe had not endured so 
longe / but the sores were so open that he myght 
not wel renne / And the foxe myght better of 
and on than he / And also he swange his tayl wyth 
pysse ofte vnder his eyen / and made hym that 
hym thoughte that his eyen shold goo out / 

Atte laste he sayd to hym self / I wyl make an 
ende of this bataylie / How longe shal this caytyf 
dure thus ayenst me / I am so grete / I shold yf I 
laye vpon hym presse hym to deth / hit is to me a 
grete shame that I spare hym so longe / Men shal 

mocke and poynte me wyth fyngres to my shame 
and rebuke for I am yet on the werst syde / 1 am 
sore wounded / I blede sore / and he drowneth 
me / wyth his pysse / and caste so moche dust and 
sande in myne eyen / that hastely I shal not conne 
see / yf I suffre hym ony lenger / I wyl sette it in 
auenture / and seen what shal come therof / 
wyth that be smote wyth his foot reynard on the 
heed that he fyll doun to the ground And er he 
cowde aryse he caught hym in his feet* and laye 
vpon hym as he wold haue pressed hym to deth. 
Tho began the foxe to be a ferd. and so were alle 
his iirendis whan they sawe hym lye vnder And on 
that other syde alle ysegryms frendes were ioyeful 
and glad. The foxe defended hym faste wyth his 
clawes as he laye vpward wyth his feet* And gaf 
hym many a elope* The wulf durste not w r yth his 
feet doo hym moche harme but wyth his teeth 
snatched at hym as he wold haue byten hym. whan 
the foxe sawe that he shold be byten and was in 
grete drede. he smote the wulf in the heed with his 
formest clawes and tare the skynne of bytwene his 
browes and hys eeres. and that one of his eyen 
henge out. Whiche dyde hym moche payne* he 
howlyd. he wepte* he cryde lowde. and made 
a pyteuous noyse for the blode rann doun as it had 
ben a streme 

$otD tlje fore btpng tmber tlje 
toulf* toptb flatetjmg toocbeg gloscb 
bpm. t^at t&e fore cam to fitsf aboue 
agapn. capitulo rl° 

He wulf wypedhis eyen. the foxe was glad 
whan he sawe that / he wrastled so 
sore / that he sprang on his feet whyles 
he rubbed his eyen / the wulf was not 
well plesyd therwyth alle / And smote after hym 
er he escaped and caught hym in his armes and 
helde hym faste / notwythstandyng that he bledde / 
Reynard was woo thenne / There wrastled they 
longe and sore / The wulf wexe so angry that he 
forgat al his smarte and payne and threw the foxe 
al plat vnder hym / whiche cam hym euyl to passe / 
ffor his one hand by whiche he deffended hym 
sterte in the fallyng in to ysegryms throte / and 
thenne was he aferd to lese his hand / 

The wulf sayd tho to the foxe / Now chese 
whether ye wyl yelde yow as ouercome / or ellis I 
shal certaynly slee yow / the skateryng of the dust / 
thy pysse / thy mockyng ne thy deffence / ne alle 
thy false wylys / may not now helpe the / thou 
mayste not escape me / Thou hast here to fore don 
me so moche harme and shame / and now I haue 
lost myne one eye / and therto sore woundeed / 
Whan reynard herde that it stode so rowme / 

that he shold chese to knowleche hym ouercomen 
and yelde hym / Or ellis to take the deth / he 
thought the choys was worth ten marke / And that 
he muste saye that one or that other / he had anon 
concluded wold saie / and began to saye to hym 
wyth fayr wordes in this wyse / 

Dere eme I wyl gladly become your man wyth 
alle my good / And I wyl goo for you to the holy 
graue / and shal gete pardon and wynnyng for your 
cloistre / of alle the chyrches that ben in the holy 
lande / Whiche shal moche prouffyte to your sowle 
and your elders sowles also / I trowe ther was 
neuer suche a prouffre / prouffred to ony kynge / 
And I shal serue you /lyke as I shold serue our holy 
fader the pope /1 shal holde of you al that I haue 
and euer ben your seruaunt and forth I shal make 
that al my lignage shal do in lyke wyse / Thenne 
shal ye be a lord a boue alle lordes / who shold 
thenne dare doo ony thyng ayenst you / And 
furthermore what someuer I take of polaylle / 
ghees / partrych or plouyer / fysshe or flesshe or 
what someuer it be / therof shal ye fyrst haue the 
choys / and your wyf and your chyldren / er ony 
come in my body / Therto I wyl alway abyde by 
you / that where ye be ther shal no hurte ne 
scathe com to yow / ye be strong and I am wyly / 
late vs abyde to gydre / that one wyth the 
counseyl and that other wyth the dede / then may 
ther nothyng mysfalle to vs ward / and we ben so 
nygh of kynne eche to other / that of right shold 

be no angre bytwene vs / I wold not haue foughten 
ayenst yow yf I myght haue escaped / But ye ap- 
peled me fyrst vnto fyghte / Tho muste I doo / 
that I not doo wold gladly / And in this bataylle 
I haue ben curtoys to yow /1 haue not yet 
shewde the vtterist of my myght on yow / 
like as I wold haue doon yf ye had ben a 
straunger to me / ffor the neuew ought to spare the 
erne / it is good reson and it ought so to bee / Derc 
eme so haue I now doo / And that maye ye marke 
wel whan I ran to for yow. myn herte wold not 
consente therto. flor I myght haue hurte yow 
moche more than I dyde. but I thought it neuer ffor 
I haue not hurte yow ne don yow so moche harm 
that may hyndre yow* sauf only that myshappe that 
is fallen on your eye / ach therfore I am sory and 
suffre moche sorow in my herte. I wold wel dere 
Eme that it had not happed yow. But that it had 
fallen on me. so thet ye ther wyth had ben plesyd. 
how be it. that ye shal haue therby a grete auaun* 
tage. For whan ye here after slepe ye nede not 
to shette but one wyndowe. where another muste 
shette two. My wyf and my children, and my 
lignage shal falle dounn to your feet / to fore 
the kynge and to fore alle them that ye wyl 
desyre and praye yow humbly / that ye wyl suffre 
reynart your neuew lyue and also X shal knowleche 
ofte to haue t respaced ayenst yow / and what 
lesynges I haue lyed vpon yow / How myght ony 
lord haue more honour than I proffre yow / I 

wold for no good do this to another / therfore I 
praye yow to be plesyd here wyth al 

H Wote wel yf ye wolde ye myght now slee 
me / but and ye so don had / what had ye 
wonne / so muste ye euer after this tyme 
kepe yow fro my frendes and lignage / Therfore 
he is wyse that can in his angre / mesure hym self 
and not be ouer hasty / and to see wel what may 
falle or happe afterward to hym / what man that 
in his angre can wel aduyse hym certaynly he is 
wyse / Men fynde many fooles that in hete hasten 
hem so moche / that after they repente hem / and 
thenne it is to late / but dere Eme I trowe that 
ye be to wyse so to doo / hit is better to haue 
prys honour / reste / and pees / And many frendes 
that be redy to helpe hym / than to haue shame / 
hurte / vnreste / and also many enemyes lyeng in 
a wayte to doo / hym harme / Also it is lityl wor¬ 
ship to hym that hath ouercomen aman / thenne to 
slee hym / it is grete shame / not for my lyf 
Thaugh I were deed / that were a lytyll nurte. 

H Segrym the wulf said / Ay / theef how fayn 
woldest thow be losed and dyscharged 
fro me / that here I wel by thy wordes / 
were thou now fro me on thy free feet/Thou 
woldest not sette by me an egge shelle / Though 
thou promysedest to me alle the world of fyn rede 
gold / I wold not late the escape / I sette lytyl 

by the and alle thy frendes and lignage / Alle 
that thou hast here said is but lesyngis and fayned 
falsenes / Wenest thou thus to deceyue me / it is 
longe syth that I knewe the I am no byrde to 
be locked ne take by chaf / I know wel ynowh 
good com / O how woldest thou mocke me / yf I 
lete the thus escape / thou myghtest wel haue 
said this to one that knewe the not / but to me 
thou losest thy flateryng and swete floytyng / ffor 
I vnderstande to wel thy subtyl lyeng talys 
/ Thow haste so ofte deceyued me / that me 
behoueth now to take good hede of the. Thou 
false stynkvng knaue thou saist that thou hast 
spared me iu this batayl. loke hetherward to me / 
is not myn one eye out / and therto hast thou 
wounded me in xx places in my heed, thou woldest 
not suffre em so longe to reste. as to take ones my 
breeth. I were ouer moche a fool yf I shold 
now spare the. or be mercyful to the so many 
a confusion and shame as thou hast don to 
me. and that also that toucheth me moste 
of alle. that thou hast disworshipped me and 
sklaundred erswyn my wyf* Whom I loue as wel 
as my self, and falsely forsest and deceyuedest 
her. whiche shal neuer out of my herte. ffor 
as ofte as it cometh to myn mynde / alle 
myn angre and hate that I haue to the re- 
neweth. 

In the mene wylle that ysegrym was thus 
spekyng. The foxe bithoughte hym how he myght 

helpe hym self. And stack his other hond after 
bytwene his legges. And grepe the wulf fast by 
the colyons. And he wronge hem so sore that for 
woo and payne / he muste crye lowde and howle / 
Thenne the foxe drewe his other hond out of his 
mouth / The wulf had so moche payne and 
anguyssh of the sore wryngyng that the foxe dowed 
and wronge his genytours / that he spytte blood / 
And for grete payne he byshote hym self 

H His payne dyde hym more sorow and 
woo / than his eye dyde that so sore 
bledde / and also it made hym to ouer- 
throwe alle in a swowne ffor he had so 
moche bledde / and also the threstyng that he 
suffred in his colyons made hym so faynt that he 
had lost his myght / Thenne reynard the foxe lepe 
vpon hym wyth al his myght / And caught hym by 
the legges and drewe hym forth thurgh the felde / 
that they alle myght see it / and he stack and 
smote hym sore / Thenne were ysegryms frends al 
ful of sorowe / and wente al wepyng vnto theyr 
lord the kynge / And prayde hym that he wold 

doo sece the batayll and take it vp in to his 
hande 

The kynge graunted it / and thenne wente the 
kepars / of the felde the lupaerd and the lossem 
and saide to the foxe and to the wnlf / Onr lord 
the kynge wil speke wyth yow / and wyl that this 
batayl be ended / he wil take it in to his hand / 
he desyreth that ye wyl gyue your stryf vnto hym 
ffor yf ony of yow here were slayn / it shold be 
grete shame on bothe sydes / For ye baue asmoche 
worship of this felde as ye may haue / 
and they sayde to the foxe / Alle the beestis 
gyue to yow the prys / that haue seen this 
bataylle / 

The foxe said therof I thanke hem / and what 
that shal plese my lord to commande that shal not 
I gaynsaye / I desire no better / but to haue 
wonne the felde / late my frendes come hether to 
me / I wil take aduyse of them what I shal doo / 
They saide / that they thought it good / And 
also it was reson in weyghty maters a man shold 
take aduys of his frendes / 
thenne cam dame slopecade / and grymbert the 
dasse her husbond / dame rukenawe wyth her ij 
susters / Byteluys and fulrompe her ij sones and 
hatenet her doughter / the flyndermows and the 
wezel / And ther cam moo than xx / whiche wolde 
not haue comen yf the foxe had loste the feeld* 
So who that wynneth and cometh to hys aboue. 
he geteth grete loos and worship / And who that 

is ouer throwen* And hath the werse. to hyra 
wyl no man gladly come. Ther cam also to the 
foxe / the beuer. the otter and bothe theyr wyues 
panthecrote and ordegale. And the ostrole. the 
Martre the fychews. the fyret. the mowse. and the 
squyrel and many moo than I can name. And alle 
bycause he had wonne the feeld. ye some cam 
that to fore had complayned on hym and were now 
of his next kynne. and they shewde hym right 
frendly chier and contenance. Thus fareth the 
world now. who that is riche and hye on the 
wheel, he hath many kynnesmen and frendes* that 
shal helpe to bere out his welthe. But who that 
is nedy and in payne or in pouerte. fyndeth but 
fewe frendes and kynnesmen* ffor euery man 
almost esheweth his companye and waye. 

There was thenne grete feste / they blewe vp 
trompettis and pyped wyth shalmoyses / 

They sayden alle derneuew blessyd be god that 
ye haue sped wel / we were in grete drede and fere 
whan we saw yow lye vnder / 

reynart the foxe thanked alle them frendly / and 
resceyued them wyth grete Ioye and gladnes / 
Thenne he asked of them what they counseylled 
hym / yf he sholde gyue the felde vnto the kyng: 
or noo / 

Dame slopecade sayde / ye hardely cosyn / 
Ye may wyth worship wel sette it to his handes/ 
And truste hym wel ynough / 

Thoo wente they alle wyth the kepars of the 

feelde vnto the kynge/And Reynard the foxe 
wente to fore them alle / wyth trompes and pypes 
and moche other mynstralcye / The foxe kneled 
doun to fore the kynge 

The kynge bad hym stande vp / and said to 
hym / reynard ye be now Ioyefui / ye haue kepte 
your day worshipfuUy / I discharge yow. and late 
yow goo frely quyte where it plesyth yow / And 
the debate bytwene yow I holde it on me / And 
shal discusse it by reson and by counseyl of 
noble men and wil ordeyne therof that ought be 
doon by reson. at suche tyme as ysegrym shal be 
hool. And thenne I shal. sende for yow to come 
to me. And thenne by goddes grace I shal yeue 
out the sentence and Iugement* 

an engample tfjat ttjc fore tolti to 
t|e fepnge tot)an tie tiaO toonne t|e 
felOe. capi'tulo rli'f 

Y worthy and dere lord the kynge. 
saide the foxe I am wel a greed and 
payd therwyth. But whan I cam fyrst 
in to your court, ther were many that 
were felle and enuyous to me. Whiche neuer had 
hurte ne cause of scathe by me / but they thought 
that they myght beste ouer me / And alle they 
cryden wyth myn enemyes ayenst me / and wold 
fayn haue destroyed me / by cause they thought 

that the wulf was better withholden and gretter 
wyth you than I was whiche am your humble 
subget / They knewe none other thyng why ne 
wherfore / They thoughte not as the wyse be 
woned to doo / that is what the ende may 
happen/ 

My lorde thyse ben lyke a grete heep of hounndes 
whiche I ones saw stonde at a lordes place vpon a 
donghil / where as they awayted that men sholde 
brynge them mete / Thenne saw they an hound 
come out of the kychen / and had taken there a 
fayr rybbe of beef er it was gyuen hym / And he 
ran fast away wyth all / but the cook had espyed 
or he wente away / and toke a grete bolle full of 
scaldyng water / and caste it on his hyppes be- 
hynde / Wherof he thankyd nothyng the cook / 
ffor the heer behynde was skalded of / And his 
skyn semed as it had be thurgh soden / Neuer- 
theless he escaped away / and kepte that he had 
wonne / 

And whan his felaws the other houndes saw 
hym come wyth this fayr rybbe / They called 
hym alle and saide to hym / O howe good a frende 
is the cook to the / Whiche hath gyuen to 
the so good a boone / Wheron his so moche 
flessh / 

The hounde saide ye knowe nothyng therof / Ye 
preyse me lyke as ye see me to fore wyth the 
bone / But ye haue not seen me behynde / take 
hede and beholde me afterwarde on myn but- 

tokkis. And thenne ye shal knowe how I haue 
deseruyd it. 

And whan they had seen hym behynde on his 
hyppes how that his skynne and his flessh was al 
rawe and thurgh soden / tho growled them alle 
and were aferd of that syedyng water / and wold 
not of his felawship / but fledde and ran away 
from hym / and lete hym there allone / 

Ee my lord this right haue thyse false 
beestis / whan they be made lordes and 
may gete their desire / and whan they 
be myghty and doubted / thenne ben they extor- 
cionners and scatte and pylle the peple / and eten 
them lyke as they were forhongred houndes / 
These ben they that bere the bone in her mouth / 
Norman dar haue to do wyth hem / but preyse alle 
that they bedryue / Noman dar saye other wyse / 
but suche as shal plese hem by cause they wold 
not be shorn / and somme helpe them forth in 
theyr vnryghtwys dedes by cause they wold haue 
parte and lykke theyr fyngres / and strengthe them 
in theyr euyl lyf and werkis / O dere lorde how lytyl 
seen they that do thus after behynde them what 
the ende shal be atte laste they fal fro hye to lowe 
in grete shame and sorowe / and thenne theyr 
weerkis come to knowleche and be opene in 
suche wyse that noman hath pyte ne compasconn 
on them / in theyr meschief and trouble / and 
euery man curse them and saye euyl by them to 

their shame and vylanye / many of suche haue 
ben blamed and shorn ful nyghe that they had no 
worshipe ne prouffyt / but lose theyr heer as the 
hound dyde. that is theyr frendes. whiche haue 
holpe them to couere their mysdedes and ex tor- 
conns. lyke as the heer coueryth the skynn / And 
wehan they haue sorow and shame for theyr olde 
trespaces. thenne eche body pluckyth his hand 
fro hym. And flee, lyke as the houndes dyde fro 
hym that was scalded wyth the syedyng water / 
and lete hym thyse extorcions in her sorow and 
nede / 


Y dere lordekynge I besecheyoutoremem- 
bre this example of me / it shal not be 
ayenst your worship ne wysedom / What 
wene ye how many ben ther suche false extor- 
cionners now in thise dayes / ye moche werse 
than an hound / that bereth suche a bone in his 
mouth / in townes / in grete lordes courtes / whiche 
wyth grete facing and bracyng oppresse the poure 
peple wyth grete wronge / and selle theyr fredom 
and pryuelages / and bere them on hond of 
thyngis that they neuer knewe ne thoughte / And 
all for to gete good for theyr synguler proflyte / 
God gyue them all shame and soone destroye 
them who somme euer they be that so doo / 
but god be thanked said the foxe / ther may 
noman endwyte me ne my lygnage ne kynne of 
suche werkys / but that we shal acquyte vs / And 

comen in the lyghte / I am not a ferd of ony / that 
can saye on me ony thyng that I haue don other- 
wyse than a trewe man ought to doo / Alleway the 
foxe / shall a byde the foxe though alle his enemyes 
hadde sworn the contrarye / My dere lorde the 
kynge I loue you wyth my herte aboue alle lordes / 
And neuer for noman wold I tome fro yow / But 
abyde by yow to the utterist how wel it hath ben 
otherwyse enformed your hyenes / I haue neuer- 
theles alway do the best / and forth so wylle doo 
alle my lyf that I can or may / 


f?oto tlje fyms forpf tlje fore alle 

S He kynge sayde Reynard ye be one of 
them that oweth me homage* whiche I 
wyl that ye allway so doo. And also I 
wylle that erly and late ye be of my 
counseyl. and one of my Iustyses / See wel to 
that ye not mysdoo ne trespace nomore. I sette 
yow agayn in alle your myght and power, lyke as 
ye were to fore and see that ye further alle maters 
to the beste righte* For whan ye sette your wytte 
and counseyl to vertue and goodnesse* thenne may 
not our court be wythout your aduyse and coun¬ 
seyl. ftor here is non that is lyke to yow in sharp 

andhye counseyll ne subtyller in fyndyng a remedye 
for a meschief. And thynke ye on th example 
that ye yourself haue tolde. And that ye haunte 
rightwysnes and be to me trewe. I will frohens 
forth werke and doo by your aduyse and coun¬ 
seyll. he lyueth not that yf he mysdede yow. But 
I shold sharply aduenge and wreke it on hym ye 
shalle oueralle speke and saye my wordes.' And 
in alle my lande shall ye be aboue alle other 
souerayne and my bayle. That Offyce I gyue yow. 
ye may wel occupye it wyth worship / 

Alle reynardis frendis and lignage thanketh the 
kynge heyly / 

The kynge sayde / I wolde doo more ffor your 
sake / than ye wene / I pray yow alle that ye re- 
membre hym that he be trewe / 

Dame rukenawe thenne sayd yes sykerly my 
lord / that shal he euer be / And thynke ye not the 
contrary / for yf he were otherwyse / lie were 
not of our kynne ne lignage And I wold eue 
myssake hym / and wold euer hyndre hym to my 
power / 

Reynart the foxe thanked the kynge with fayr 
curtoys wordes / And sayd / dere lorde I am not 
worthy to haue the worship that ye doo to me / I 
shal thynke theron and be trewe to you also 
longe as I lyue / and shal gyue you as holsom 
counseyl as shal be expedient to your good grace / 
here wyth he departed wyth his frendes fro the 
kynge / 

li 

^ Ow herke how Isegrym the uulf dyde / 
bruyn the here / thybert the catte / and 
erswynde and her chyldren wyth their 
lignage drewen the wulf out of the felde / and 
leyde hym vpon a lyter of heye / and couerd hym 
warm / and loked to his woundes whiche were wel. 
xxv and ther came wyse maislres and surgyens. 
Whiche bonde them and weeshe hem he was so 
seke and feble / that he had lost his felynge / But 
they rubbed and wryued hym vnder his temples 
and eyen / that he sprange out of his swound / and 
cryde so lowde that alle they were aferde / they 
had wende that he had been wood 

But the maistres gaf hym a drynke that com¬ 
forted his herte and made hym to slepe They 
comforted his wyf / And toldeto her that ther was 
no deth wounde ne paryl of his lyf Thenne the 
court brake vp / and the beestis departed and 
wente to theyr places and homes that they came 
froo. 

Eynart the foxe toke his leue honestly of 
the kynge and of the quene. And they 
bad hym he shold not tarye longe. But 
shortly retorne to them agayn* he 
answerd and said dere kynge and quene alway at 
your commandement I shal be redy / yf ye nede 
ony thyng whiche god forbede I wold alway be 
redy wyih my body and my good to helpe yow / 
and also al my frendes and lignage in lyke wyse 
shall obeye your commandement and desire / ye 
haue hyely deseruyd it / god quyte it yow and 
yeue yow grace longe to lyue / And I desyre your 
licence and leue to goo home to my wyf and chyl- 
dren / And yf your good grace wil ony thyng / 
late me haue knowleche of it And ye shal fynde 
me alway redy / 

Thus departed the foxe wyih fayr wordes fro 
the kynge. 

^ Ow who that coude sette hym in reynardis 
crafte / and coude behaue hym in flateryng 
and lyeng as he dyde / he shold I trowe be 
herde / bothe wyth the lordes spyrytuel and tern- 

porel / The ben many and also the moste parte 
that crepe after his waye and his hole / The name 
that was gyuen to hym abydeth alway sty lie wyth 
hym / he hathe lefte many of his crafte in this 
world / Whiche allewaye wexe and become 
myghty / for who that wyl not vse reynardis crafte 
now is nought worth in the world now in ony 
estate that is of myght. But yf he can crepe in 
reynardis nette / and hath ben his scoler / thenne 
may he dwelle with vs / For thenne knotfeth he 
wel the way how he may aryse / And is sette 
vp abcue of euery man / Ther is in the world moche 
seed left of the foxe / whiche now oueral groweth 
and cometh sore vp / though they haue no rede 
berdes / Yet ther ben founden mo foxes now than 
euer were here to fore / The ryghtwys peple ben 
al loste / trouthe and rightwysnes ben exyled and 
fordriuen / And for them ben abyden wyth vs 
couetyse / falshede / hate and enuye / Thyse reyne 
now moche in euery contre / For is it in the popes 
court / the emperours / the kynges / dukes or ony 
other lordes where someuer it be eche man 
laboureth to put other out fro his worship / offyce 
and power / for to make hym sylf to clymme hye 
with lyes / with flateryng / wyth symonye / wyth 
money / or wyth strengthe and force / ther is 
none thyng byloued ne knowen in the court now 
adays but money / the money is better byloued 
than god / For men doo moche more therfore / 
ffor who someuer bryngeth money, shal be wel 

freceyuyd and shal haue alle his desyre / is it of 
lorde9 or of fodyes or ony other / that money doth 
moche harme / Money bryngeth many in shame 
and drede of lyf / and bryngeth false wytnes ayenst 
true peple for to gete money# Hit causeth vn- 
clennes of lyuyng 1 lyeng. and lecherye. Now 
clerkes goon to rome / to parys and to many 
another place, for to leme reynardis crafte is he 
clerke / is he laye man* eueriche of them tredeth 
in the foxes path, and seketh his hole. The world 
is of suche condycion now. that euery man seketh 
hym self in alle maters. I wote not what ende 
shal come to vs herof Alle wyse men may sorowe 
wel herfore. I fere that for the grete falaenes 
thefte robberye and murdre that is now vsed so 
moche and comonly. and also the vnshame- 
fast lecherye and auoultry bosted blowen a brood 
with the auauntyng of the same, that wythout 
grete repentaunce and penaunce therfore / that 
god will take vengeaunce and punysshe vs sore 
therfore / whom I humbly beseche and to whom 
nothyng is hyd that he wylle gyue vs grace to 
make amendes to hym therfore / and that we maye 
rewle vs to his playsyr 

And her wyth wil I leUe flfor what haue I to 
wryte of thise mysdedis / I haue ynowh to doo 
with myn owne self / And so it were better that I 
helde my pees and suffre / And the beste that I 
can doo for to amende my self now in this tyme. 
And so I counseyle euery man to doo here in this 

present lyf / and that shal be most our prouffyt / 
For after this lyf / cometh no tyme that we may 
occupye to our auantage for to amende vs ffor 
thenne shal euery man answere for hym self and 
bere his own burthen / 

Eynardis frendes and lignage to the nom- 
bre of xl haue taken also theyr leue of the 
kynge / And wente alle to gydre wyth the 
foxe / whiche was right glad that he had so 
wel sped / And that he stode so wel in the 
kynges grace, he thought that he had no shame, 
but that he was so grete with the kyng that he 
myght helpe and further his frendes / and hyndre 
his enemyes / and also to doo what he wolde. 
wythout he shold be blamed yf he wold be wyse / 
The ffoxe and his frendis wente so longe to 
gydre that they camen to his burgh to Male- 
perduys. ther they alle toke leue eche of other 
wyth fayr and courtoys wordes / Reynard dyde to 
them grete reuerence and thanked them alle 
frendly. of theyr good fayth and also worship that 
they had don and shewd to hym. And profred to 
eche of them his seruyse yf they had nede wyth 
body and goodes / And herwyth they departed and 
eche of them wente to theyr own howses / 

The foxe wente to dame ermelyn his wyf whiche 
welcomed hym frendly he tolde to her and to his 
chyldren / alle the wonder / that to hym was 
befallen in the court. And forgate not a worde / 

but tolde to them euery dele / how he had escaped / 
Thenne were they glad that theyr fader was so 
enhaunsed and grete wyth the kynge / And the 
foxe lyued forthon wyth his wyf and his chyldren 
in great Ioye and gladnes / 

Now who that said to yow of the flfoxe more or 
lesse than ye haue herd or red / I holde it for 
lesynge / but this that ye haue herd or red / that 
may ye byleue wel / and who that byleueth it not / 
is not therfore out of the right byleue / how be it 
ther be many yf that they had seen it / they shold 
haue the lasse doubte of it / for ther ben many 
thynges in the world whiche ben byleuyd though 
they were neuer seen / Also ther ben many fygures / 
playes founden / that neuer were done ne happed / 
But for an example to the peple / that they may 
ther by the better / vse and folowe vertue / and 
teschewe synne and vyces / in lyke wyse may it 
be by this booke / that who that wyl rede this 
mater / though it be of iapes and bourdes / yet he 
may fynde therin many a good wysedom and 
lernynges / By whiche he may come to vertue and 
worship. Ther is no good man blamed herein / 
hit is spoken generally / Late euery man take his 
owne part as it belongeth and behoueth / and he 
that fyndeth hym gylty in ony dele or part therof / 
late hym bettre and amende hym And he that is 
veryly good / I pray god kepe hym therin And yf 
ony thyng be said or wreten herin / that may greue 

or dysplease any man / blame not me / bat the 
foxe / for they be his wordes and not myne / 

Prayeng alle them that shal see this lytyl treat is / 
to correcte and amende / Where they shal fynde 
foute / For I haue not added ne mysnusshed but 
baue folowed as nyghe as I can my copye wbiche 
was in dutehe / and by me william Caxton trans¬ 
lated in to this rude and symple englyssh in th 
abbey of westroestre. fynysshed the vj daye of Juyn 
the yere of our lord ‘M.CCCC.Lxxxj. and the xxj 
yere of the regne of kynge Edward the iiijth / 

$ere entiet) tfje f}i0torpe of 
EepnarO tlje fore etc. 


Vt 


(UNWIN BROTHERS, PRINTERS, LONDON AND CHILWORTH. 

